Išćenko: Krah "projekta Ukrajina" biće najveći geopolitički poraz SAD-a, i označiti povratak Rusije na Balkan! | Web-Tribune.com\nHome / U FOKUSU / Išćenko: Krah „projekta Ukrajina” biće najveći geopolitički poraz SAD-a, i označiti povratak Rusije na Balkan!\n23. oktobra 2014.\tU FOKUSU Leave a comment\nVerujem da su se već i najveći skeptici i oni koji najviše veruju u teorije zavere već ubedili da se oštra faza ukrajinske krize približava svom prirodnom završetku.\nMožda ne onako brzo kako smo priželjkivali, ali se konstruktivnost Evropske unije povećavala sve više kako se približava zima a smanjuje efikasnost ukrajinske vlasti (koja više nije u stanju da prisili ni bataljon „Ajdar” da izvršava njena naređenja”. Došlo je dotle da se pozicija Evrope za vreme poslednjih pregovora o gasu za Ukrajinu na čudesan način podudarila sa pozicijom Rusije.\nEvropski političari i mediji „progledali” su i povodom nacističke suštine ukrajinske vlasti. U Evropskoj uniji više nisu potpuno uvereni u legitimnost vojne operacije Kijeva protiv Donjecke i Luganske republike, a granatiranja mirnih gradova EU ne samo da je počela da primećuje, već se i oprezno aludira i da su to ratni zločini.\nOva promena pozicije EU povezana je sa dva faktora…\nPrvi faktor je očevidan i nalazi se na površini: tranzit gasa u EU preko teritorije Ukrajine. Jer, Evropa ne želi deficit gasa, niti naglo povećanje cena na spot-tržištu. Ali, Kijev je već prešao na otvoreno ucenjivanje, pa otvoreno govori o svojoj nesposobnosti da garantuje nesmetani tranzit gasa – ako ne bude rešeno pitanje snabdevanja Ukrajine ruskim gasom.\nPred Evropskom unijom je dilema: platiti umesto Ukrajine znatan deo njenog duga za gas od više milijardi dolara i garantovati Rusiji avansno plaćanje za tekuće isporuke gasa – ili se spremiti za obustave tranzita zbog toga što će Kijev krasti gas.\nDrugi faktor je važniji: kijevski režim svakoga dana gubi tlo pod nogama. Porošenkov bezumni eksperiment sa prevremenim parlamentarnim izborima neće dovesti do dodatne legitimizacije neonacističke elite, već će institucionalizovati njen unutrašnji raskol.\nPolitičari koje je na vrh vlasti izbacio februarski državni prevrat – ne samo da su se razbili na sukobljene grupacije, nego su još počeli i da traže podršku od nezakonitih oružanih formacija (od teritorijalnih i dobrovoljačkih bataljona neonacista).\nEkonomska katastrofa se produbljuje, a nju prate opšti pad poverenja stanovništva u vlast i radikalizacija krajnje desnice koja smatra da nisu pravedno ocenjene njene zasluge za državni prevrat i u kaznenoj operaciji u Novorosiji. Krajnja desnica takođe veruje da vlast nedovoljno tvrdo i dosledno brani njene ideje, pa postaju neizbežni i raskol unutar ukrajinske elite i novi prevrat, sa kolapsom centralne vlasti i širenjem građanskog rata (u formi mahnovštine) na celu teritoriju Ukrajine.\nOvo, pored ostalog, znači da nikakvi današnji dogovori i nikakve otplate ukrajinskog gasnog duga ne mogu garantovati Evropi nesmetani tranzit gasa jer već kroz nekoliko nedelja na teritoriji – koja je sada formalno pod kontrolom Kijeva – može funkcionisati nekoliko međusobno zavađenih vlasti.\nTreći faktor je rast protestnih raspoloženja u okupiranim delovima Novorosije (Harkov, Zaporožje, Dnjepropetrovsk, Odesa), sa aktiviranjem lokalnih partizana i ilegale, pa je faktičke pripremljenost ustanka već vidljiva ne samo Kijevu, nego i Briselu.\nEvropa shvata – s obzirom da Kijev nije mogao da uguši DNR i LNR dok je bio u mnogo boljoj situaciji i imao izrazitu vojnu nadmoć – da pitanje širenja ustanka na celu Novorosiju postaje pitanje vremena a ne principa. Shvata takođe da će ustanak postaviti konačnu tačku na neslavnu istoriju kijevskog režima.\nPostojala je šansa da se izbegnu sve te neprijatnosti, da se sačuva i stabiluzuje režim, ali je za to bio uslov da se negde pronađe novac za njegovo finansiranje.\nU Milanu je bilo otvoreno rečeno – da bi bilo shvatljivo i najnepoverljivijim i onima koji najsporije shvataju – da Rusija neće plaćati održavanje kijevskog režima. SAD takođe za to ne daju novac. Ni Evropa to ne želi. Čak i ako EU plati kijevske dugove, da bi obezbedila tranzit gasa, taj novac neće doći do Kijeva, gde bi bio pokraden, već će otići direktno Gazpromu.\nNe dovodim u sumnju iskrenost izjava predstavnika Brisela i Moskve. Očuvanje Ukrajine sa njenim dovođenjem do stanja prihvatljivog za sve – verovatno bi bilo najbolja varijanta (u svakom slučaju, posmatrano iz ugla finansijskih troškova i poštovanja principa međunarodnog prava). Međutim, hteti i moći – to su uvek različite stvari.\nDanas ni spoljnopolitički, ni finansijsko-ekonomski, ni unutarpolitički faktori – koje jednako moraju respektovati i Vašington, i Moskva, i Brisel, i Kijev – ne ostavljaju nikakve nade za opstanak ukrajinske države (čak ni u reformisanom vidu).\nUostalom, Vašington je, po svemu sudeći, uveo sankcije Mađarskoj koja je tokom protekle godine, iako to nije udarala na sva zvona, aktivno vodila politiku jačanja svojih pozicija na bivšim mađarskim teritorijama koje su 1945. godine uključene u sastav Ukrajine. To je bilo u funkciji stvaranja mogućnosti za njihovu brzu aneksiju kad dođe „dan D”. Sjedinjene Države su takođe shvatile da je došao trenutak istine i da krah projekta Ukrajina može uslediti u bilo kom momentu.\nSankcije protiv Mađarske imaju za cilj da zaustave moguće aktivno učešće prigraničnih zemalja EU (što znači: i same Evropske unije) u podeli „ukrajinskog nasleđa”, ali teško da će to na nekoga uticati.\nAmerikanci malo šta konstruktivno imaju da predlože Evropi (Budimpešti, sigurno – ništa), a odstupanje od svojih pozicija pod pritiskom suočila bi Mađarsku sa padom vlade i najoštrijom političkom krizom (koja EU takođe nije potrebna). Sada se pokazalo da Vašington, uprkos mišljenju mnogih, zaista nije svemoćan. Da jeste, odavno bi likvidirao Rusiju i ne bi se natezao sa Mađarskom.\nSama činjenica da SAD preko sankcija vrše pritisak na Mađarsku – svedoči koliko su oslabile međunarodne pozicije Amerike. Još pre samo godinu dana, za uticanje na Budimpeštu bile bi dovoljne i zakulisne „preporuke”. A danas su, evo, morali da ceo konflikt učine javnim.\nZa Rusiju bi bilo razumno da – u uslovima kraha projekta Ukrajina i hipotetičkog učešća zemalja EU u podeli ukrajinskog nasleđa – ne stvara na teritoriji bivše Ukrajine, koja polako prelazi u sferu njene odgovornosti, nove države (Novorosiju, Malorosiju) čije elite bi kroz neko vreme (ne previše brzo) pokušavale da uticaj Moskve kompeziraju kontaktima sa Zapadom i da stvore uslove za obnovu igara SAD na postsovjetskom prostoru.\nJasno je, naravno, da će mnogo šta zavisiti od šireg geopolitičkog odnosa snaga, pa je danas nemoguće opredeliti kako će izgledati postnacistička Ukrajina, na čije sfere odgovornosti će biti podeljena i na kakve granice i kakvi će na njenoj teritoriji biti formirani, ili neće biti formirani, subjekti međunarodnog prava (i za koji period vremena).\nUprkos tome, već danas se može konstatovati da će krah nacističkog režima u Ukrajini predstavljati najveći geopolitički poraz SAD za poslednjih 40 godine (od vremena Vijetnamskog rata) i da će takođe dovesti do naglog jačanja autoriteta Rusije i povećanja privlačnosti Ruskog sveta koji će se protegnuti daleko na Jugozapad. Svejedno, da li u formi širenja državne teritorije Rusije ili u vidu formiranja novih država koje bi sa Rusijom bile u savezničkim odnosima.\nTakva politika se može realizovati u savezu sa Evropskom unijom (tačnije: sa njenim starim franko-nemačkim jezgrom) ili u konfliktu sa njom.\nDanas opšta politička situacija podstiče Evropsku uniju na savez sa Rusijom. Ta tendencija je poduprta faktičkom izolacijom Velike Britanije u EU i deklarisanom namerom Londona da održi referendum o istupanju iz Evropske unije.\nEkonomski interesi Evropskoj uniji nesumnjivo diktiraju savez sa Rusijom jer bi njeni i politički interesi, kao i interesi bezbednosti, u takvom savezu bili obezbeđeni i bolje nego u savezu sa SAD. Međutim, ovako kardinalna promena spoljnopolitičkih prioriteta, koja uz ostalo podrazumeva i raspuštanje NATO i objektivno smanjivanje uticaja istočnoevropskih neofita orijentisanih na SAD unutar Evropske unije. Većina tih zemalja opterećena je rusofobijom, ali bi takva promena za EU bila teška i tehnički. Pogotovo ako se imaju i vidu tradicije i interesi evropske birokratije.\nNeizbežno pomeranje Ruskog sveta na Zapad može, dakle, biti realizovano u dve forme: konfrantacionoj i nekonfrontacionoj.\nPojačavanje konflikta EU sa Rusijom biće neizbežno ukoliko Unija ne bude u stanju da pređe na potpuno samostalno formiranje svoje spoljne politike i ostane u orbiti SAD.\nAko se Vašington posle rata od 08.08.08 (rusko-gruzijski rat iz avgusta 2008.), pa čak i posle sirijske krize, još mogao vratiti konstruktivnoj saradnji sa Moskvom – sada, posle ukrajinske krize, šanse za povratak međusobnog razumevanja ne postoje. Suviše mnogo veza je razoreno, isuviše mnogo ljudi ubijeno, previše je otvoreno, a uz podršku SAD, u Ukrajini započet genocid protiv ruskog stanovništva. A što je najvažnije: Vašington je sam otkrio da protiv Rusije vodi rat do uništenja (drugim sredstvima, ali ne manje surov nego što je bio Veliki Otadžbinski Rat).\nPošto su krenuli tim putem, Amerikanci ga više ne mogu napustiti, jer bi na kraju morali da odgovaraju za organizaciju genocida i saučestvovanje u njemu, za razaranje međunarodnog prava i podsticanje na ratne zločine. A račun SAD, u tom slučaju, nije spremna da ispostavi samo Rusija, čak ne Rusija u prvom redu.\nSrbija i Sirija, Irak i Iran, Egipat i Libija, Kuba i Avganistan – to su samo zemlje koje prve padaju na pamet. A u suštini i evropski saveznici SAD bi se sa zadovoljstvom setili ponižavanja koja im je nanosio bivši sizeren i zatražili bi nadoknadu za svoje realne i izmišljene gubitke.\nZato će se SAD tući do kraja. Ukoliko Evropska unija ne bude imala snage da se izvuče ispod američkog tutorstva – SAD će prisiliti Evropljane i da se bore sa njima.\nTo će dovesti do celog niza kriza u samoj Evropskoj uniji, a nije isključeno da će neke od njih izaći iz granica čisto političke borbe i poprimiti vojno-politički karakter.\nZa Rusiju će to značiti permanentnu krizu na zapadnim granicama i neophodnost prioritetnog jačanja ne samo odbrambene sposobnosti, nego i mogućnosti globalnog operativnog reagovanja.\nPri ovakvom razvoju događaja, neizbežno je povećavanje bremena koje će pasti na rusku ekonomiju i socijalnu sferu, a uslovno konsolidovani Zapad aktivno će raditi na destabilizaciji unutar političke situacije u Rusiji.\nU slučaju razvoja događaja prema nekonfrontacionom scenariju (odnosa sa EU) – a danas takav scenario ne izgleda samo mogućim (uprkos skepticizmu nekih kolega) nego i verovatnim – Evropska Unija i Rusija bi uspele ne samo da izbegnu ogromno finansijsko-ekonomske gubitke, nego i da stabilizuju socijalno-političku situaciju na celom prostoru od Atlantika do Tihog okeana. I da zajedničkim naporima stave tačku na više nego dvadesetogodišnju američku praksu dominiranja preko destabilizacije.\nRazumljivo je da će se i ideološko i unutarpolitičko oformljavanje Ruskog sveta u slučaju dve pomenute varijante razvoja događaja (konfrontacione i nekofrontacione) suštinski razlikovati u detaljima. Upravo u detaljima, a ne u principu. Samo, to će biti važni detalji.\nPrvo, u slučaju iznuđene konfrontacije sa Evropom – Rusija će biti prinuđena da akcenat stavi na ono što razlikuje sisteme vrednosti Evropske unije i Ruskog sveta, posebno na orijentaciju Ruskog sveta na tradicionalne porodične vrednosti. Takvo pozicioniranje Ruskom svetu već sada obezbeđuje milione saveznika u Evropi. Međutim, takvo pozicioniranje će dovesti do pojačane konfrontacij između konzervativaca i liberala u samoj Rusiji.\nJer, ako danas rusko društvo odbacuje samo otvoreno proameričke struje, partije i političare, koji su pritom i onako davno marginalizovani, u slučaju pojačane konfrontacije sa EU, to odbacivanje bi se postepeno proširilo i na lojalne liberale koji sada podržavaju kurs rukovodstva Rusije u spoljnoj politici, ali sasvim prihvatljivom smatraju evropsku praksu hipertolerantnosti prema raznim veštačkim manjinama (uopšte ne samo prema seksualnim).\nS druge strane, u slučaju da sa Evropom uspe da uspostavi konstruktivne odnose – Moskva će na sve načine izbegavati ideološku konfrontaciju.\nSada, u ova krizna vremena, kada Ruski svet – koji je dosad bio u teoriji sa neodređenom budućnošću – postaje politička realnost koja već određuje magistralni pravac razvoja Ruske Federacije. Procesi se ubrzavaju, pa neizbežna postaje borba unutar elita oko toga ko će određivati ciljeve i sadržaj Ruskog sveta. A u suštini: oko toga će ke opredeljivati spoljnopolitičke prioritete i unutarpolitičku ideologiju Rusije.\nPrevious Pedi Ešdaun najavio novi mogući rat u BiH, Bošnjaci: Svaki pokušaj secesije će biti korak ka nasilju!\nNext Zukorlić: Da sam Srbin, bio bih proglašen za sveca!- VIDEO


Почиње акција "Најбоље из Србије 2016" - Конкурс отворен до 10. октобра - Врњачка Бања\nPočinje akcija “Najbolje iz Srbije 2016” – Konkurs otvoren do 10. oktobra\nHome > Poslovne vesti > Počinje akcija “Najbolje iz Srbije 2016” – Konkurs otvoren do 10. oktobra\nPosted on 23. septembra 2016. by Olgica Stojković\nČetvrtak, 22. 09. 2016.|14:21 | Izvor: eKapija|Foto:gdeinvestirati\nPrivredna komora Srbije i Ministarstvo trgovine, turizma i telekomunikacija pozvali su kompanije da učestvuju u akciji “Najbolje iz Srbije 2016” u okviru koje će, 12. godinu zaredom, biti izabrani najuspešniji robni i korporativni brendovi na domaćem tržištu. Konkurs je otvoren do 10. oktobra, a pobednici će biti proglašeni krajem novembra.\nOvogodišnja akcija “Najbolje iz Srbije 2016” unapređena je osveženim vizuelnim identitetom, kreiran je novi sajt i omogućeno jednostavnije, onlajn prijavljivanje za kompanije i glasanje potrošača za najbolji brend. Kako se navodi u saopštenju PKS, uvedene su nove kategorije i inovirana metodologija izbora najboljih.\nU srpskoj privredi sve je više izuzetnih kompanija i posebnih brendova, uspešnih na domaćem i stranom tržištu. Proglašenjem najboljih iz Srbije kroz našu akciju doprinosimo većoj prepoznatljivosti proizvoda i kompanija koje ovde posluju, kao i njihovom boljem pozicioniranju u zemlji i na međunarodnim tržištima – istakao je Marko Čadež, predsednik Privredne komore Srbije.\nU proteklih 11 godina za ovo prestižno priznanje konkurisalo je skoro 1.500 brendova, a više od 200 je nagrađeno. Ove godine priznanja se dodeljuju u 24 kategorije, a uvedene su i tri nove – najuspešnije startap preduzeće, najbolja turistička i privredna manifestacija u Srbiji.\nNagrada “Najbolje iz Srbije” prepoznata je kao jedno od najkredibilnijih priznanja u Srbiji, a brendovi se biraju prema utvrđenoj metodologiji, na osnovu rezultata glasanja potrošača i stručne javnosti, kao i tržišno-finansijskih parametara i ocena stručnog žirija.\nKompanije se za učešće mogu prijaviti do 10. oktobra, a nakon toga potrošači i stručna javnost glasaće za svoje omiljene brendove. Žiri koji i ove godine čine predstavnici Ministarstva trgovine, turizma i telekomunikacija, Ministarstva privrede, Privredne komore Srbije, Ekonomskog fakulteta, Centra potrošača Srbije, marketinških agencija i medija, daće konačnu ocenu.\nUčešće u akciji je besplatno, a više informacija o akciji “Najbolje iz Srbije 2016” možete pronaći OVDE.


Postavio: eTrebinje Utorak, 17.05.2022. 0\nFotografija: Nedžad Uglješa/Arhiva/Nezavisne\nSARAJEVO – Savjet ministara BiH na danas održanoj telefonskoj sjednici nije usvojio odluku o finansiranju predstojećih izbora, jer su ministri iz reda HDZ-a bili protiv.\nVjekoslav Bevanda, ministar finansija i trezora BiH smatra da odluka o izdvajanju sredstava za odražvanje izbora nije u skladu sa Zakonom o finansiranju institucija BiH.\nOn je rekao da je ministarstvo na čijem je čelu upozorilo na nezakonitost takve odluke u svom mišljenju koje je danas bilo pred ministrima kao sastavni dio materijala za sjednicu.\n“Zakonom je propisano da Savjet ministara BiH može donijeti odluku u slučaju privremenog finansiranja, ali nikako iz ovih predloženih izvora, odnosno akumuliranih prihoda. U mišljenju Ministarstva sve je decidno navedeno, ali očigledno da zakon i zakonito postupanje nisu bili prioritet kod predlaganje ovakve odluke”, rekao je Bevanda, a navodi se u saopštenju Ministarstva finansija i trezora.\nZavršena sjednica Doma naroda, nema novca za izbore


Na izborima za MZ Vučić i Vučević, rešavaju glasove kafom i čarapama - Večeras u Dijaspori\nMix najnovijih vesti Na izborima za MZ Vučić i Vučević, rešavaju glasove kafom i čarapama\nIzbori za savete mesnih zajednica u Novom Sadu i okolini održaće se u nedelju, 13. juna u 42 od 47 mesnih zajednica (MZ). S obzirom da se u MZ širom Novog Sada kandidovalo na desetine nezavisnih građana, Srpska napredna stranka (SNS) je u cilju privlačenja glasača osmislia novu kampanju deleći kafu i čarape.\nViše neformalnih grupa građana skupilo se oko Inicijative za mesne zajednice koja promoviše nezavisne kandidate za savete MZ u Novom Sadu. Njihova akcija, kao i sve veće medijsko pokriće ovih izbora, ohrabrilo građane da se kandiduju, ali i njihove komšije da ih promovišu, te da u nedelju izađu na biračka mesta i zaokruže sva imena koja nisu politički obojena.\nInicijativa koja se suprotstavlja politizaciji MZ zastrašila je vladajuću partiju SNS koja trenutno vodi kampanju jednakom žestinom kao što su to radili i na drugim, većim izborima. Oni sa njom žele da osiguraju da će se njihovi predstavnici ipak zadržati u savetima MZ u Novom Sadu i naredne četiri godine. Naime, SNS je za ovu priliku spremio reklamne flajere, poklone i negativnu medijsku kampanju protiv nezavisnih kandidata.\nEvo jednog konkretnog ulaganja u #mesnezajednice #NoviSad pic.twitter.com/KmgylqdPfm\n— stups (@DaliborStupar) June 10, 2021\nPokloni se sastoje iz brendirane kafe, upaljača, hemisjkih olovki i čarapa i kako je za N1 rekla nezavisna kandidatkinja za Savet MZ „Ivo Andrić“ na Limanu Aleksandra Tadijin, „obećani su im i mali pokloni nakon glasanja“. Ova kandidatkinja rekla je da se na njih, njihove komšije i predlagače povodom izbora vrši i pritisak, a prisutna je i negativna kampanja na lokalnim portalima.\nPre dva dana, portal „NS uživo“ objavio je tekst u kom neosnovano optužuje kandidata u MZ „Prva vojvođanska brigada“ Dimitrija Nikolića da je učestvovao u napadu na Vladičanski dvor prošle godine. Dan kasnije, isti medij objavio je je tekst u kom navodno stanovnici MZ „Gavrilo Princip“ „masovno povlače potpise“ koje su dali za nezavisne kandidate okupljene oko neformalne grupe građana „Za zeleno Novo naselje“. Portal „NS uživo“ tvrdi da su oni obmanuli građane koji su mislili da svoje potpise daju za uređenje fasada i očuvanje zelenih površina.\nDrugu priču poriču kandidatkinja za MZ „Gavrilo princip“ Dragana Pribišev koja je kaže da zna samo za jedan povučen poziv, dok se iz neformalne grupe „Za zeleno Novo Naselje“ oglasila Marija Prijić Sladić koja kaže da oni potpise za mesne zajednice nikada nisu ni prikupljali.\nPodsećamo, izbori za članove mesnih zajednica u 42 MZ u Novom Sadu održaće se u nedelju, 13. juna od 7 do 20 časova. Spisak nezavisnih kandidata, kao i sve ostale bitne detalje o izborima možete da pronađete na Fejsbuk grupi Inicijativa za mesne zajednice.\nThe post Na izborima za MZ Vučić i Vučević, rešavaju glasove kafom i čarapama appeared first on Luftika.\nOVE IZNENAĐUJUĆE ČINJENICE O KUĆNIM LJUBIMCIMA SIGURNO NISTE ZNALI! Pas može da nanjuši DIJABETES kod vlasnika, a mačke….\nZVEZDA SERIJE “TRI MUŠKARCA I TETKA” OLJA LEVIĆ, PROSLAVILA JE GLAMUROZNI ROĐENDAN U KRUGU PRIJATELJA I PORODICE!\n“Mala sirena”! Karleuša novom golišavom fotkom raspalila maštu muškaraca (FOTO)\nSiniša Mali baš zapeo da mu priznaju plagirani doktorat, sada mu pomaže sud\nHALID MUSLIMOVIĆ SE PRISJETIO RATNIH STRAHOTA: 'Znam ko mi je srušio kuću i kada' јун 23, 2021\nSpomenuo je ratne godine na teritoriji nekadašnje zajedničke države.\nBUJNE GRUDI NA IZVOL`TE: Nives Celzijus novim vrućim fotkama podržala 'Vatrene' pa raspametila fanove na Instagramu… јун 23, 2021\nOPET JE PRETJERALA: Karleuša na Instagramu objavila nove vruće fotke, fanovi oduševljeni… јун 22, 2021\nSVI POGLEDI UPRTI U ZGODNU SUPRUGU: Ivan Rakitić i Raquel u Dubaiju proslavili osmu godišnjicu braka, poslije slavlja u restoranu procurile fotke iz... јун 21, 2021\nI Raquel je Ivanu na svom Instagram profilu čestitala godišnjicu braka te objavila niz fotografija.


Država dizanjem cena puni kasu - Glas Zaječara\nHome Ekonomija Država dizanjem cena puni kasu\nPoskupljenja sa kojima će se potrošači u Srbiji suočiti nakon dočeka Nove godine kao i ona koja su već opteretila njihov kućni budžet, posledica su dizanja cena proizvoda koje nije zasnovano na tržišnim osnovama ponude i potražnje, već težnje države da deficit u budžetu puni povećanjem koštanja usluga koje pružaju preduzeća pod njenom ingerencijom, smatra stručna javnost.\nSpisak proizvoda koju su poskupeli ili tek treba da poskupe je poduži.\nTako je jedna od najosnovnijih namirnica kao što je ulje poskupelo čak dva puta, prvo u oktobru a potom ponovo u novembru u ukupnom iznosu od oko 13 odsto. Kao razlog za poskupljenje ulja naveden je skok cene suncokreta na tržištu za 25 odsto u odnosu na 2019. godinu pa potrošači litar ulja kupuju po ceni od 130 do 160 dinara.\nU januaru će doći do povećanja cena cigareta za 10 dinara po paklici zbog povećanja akcize na osnovu koga će država umesto 74,5 uzimati 76,7 dinara po kutiji. To će uzrokovati da će se cene cigareta u Srbiji početkom nastupajuće godine kretati između 270 i 400 dinara.\nU narednoj godini doći će i do povećanja maloprodajnih cena goriva koje se pravda poskupljenjem sirove nafte na svetskim berzama pa se očekuje da će cena benzina na pumpama u Srbiji porasti za dva do četiri dinara po litru.\nOno što potrošače dodatno očekuje nakon dočeka Nove godine je i povećanje cena električne energije u iznosu od 3,4 odsto. Agencija za energetiku je saopštila da je odobrila Elektroprivredi Srbije povećanje cena električne energije te će prosečni računi za struju biti uvećani za 122 dinara.\nS obzirom da je u ovom trenutku prosečan račun za struju 3.600 dinara, od 1. februara skočiće na 3.722 dinara na mesečnom nivou.\nU toj agenciji ističu da je prosečna cena električne energije za kupce koji imaju pravo na garantovano snabdevanje po regulisanim cenama, u koje spadaju domaćinstva i mali kupci, utvrđena na osnovu maksimalno odobrenog prihoda i iznosi, bez poreza i taksi, 7,8 dinara po kilovat satu .\nTreba dodati i to da je Vlada Srbije povećala naknadu za podsticaj povlašćenih proizvođača struje, pa će se od 1.juna na račune građana za struju umesto 0,093 donara dodatno uvećavati za 0,43 dinara po kilovat -času. To u praksi znači da će domaćinstvima koja imaju prosečnu potrošnju struje ta naknada skočti sa 33 dinara na 153. dinara.\nU novoj godini građani Beograda će se suočiti i sa povećanjem cene za isporučenu vodu i odvođenje otpadnih voda za pet odsto. Po tom osnovu račun domaćinstva sa prosečnom potrošnjom vode biće uvećan za 50 dinara a kada se uračuna i kanalizacija za 80 dinara.\nPredsednik Pokreta za zaštitu potrošača Srbije Petar Bogosavljević kaže za Danas da poskupljenja u uslovima korona virusa nisu zasnovana na realnim tržišnim kriterijumima kako kod nas tako ni u inostranstvu.\n– Povećanje cene struje u Srbiji će dovesti do poskupljenja niza namirnica što će predstavljati dodatno opterećenje za potrošače. Poskupljenje električne energije se kod nas uvek pravda time da je njena cena najniža u regionu. Istraživanja koje smo svojevremeno radili su pak pokazala da je cena struje u Srbiji, takva kakvom je predstavljaju nadležni, 50 odsto skuplja nego što bi trebalo da bude. Poskupljenja do kojih je došlo ili će tek doći nemaju opravdan razlog. Iza njih, kako kod nas tako i u drugim zemljama, stoji težnja za bogaćenjem kao i nesposobnost vlada da se suoče sa krizom koju je izazvala epidemija korona virusa – navodi naš sagovornik.\n– Daleko od toga da se zalažem za to da nadležni regulišu cene, ali svojim delovanjem mogu da ih učine realnim. A to je kroz stvaranje ekonomskog ambijenta u kome se se cena formira na realnim osnovama, vođenje adekvatne poreske politike kao i odgovornim ponašanjem preduzeća u vlasništvu države u tom segmentu – ističe Bogosavljević.\n– Kada govorimo o formiranju cena proizvoda na tržištu ne možemo da konstatujemo da se taj proces odvija shodno ponudi i potražnji. U konkretnoj situaciji se ne vodi računa o onome o čemu bi trebalo, a to je kupovna moć stanovništva. Taj kriterijum bi pak morao biti sagledavan kada se formiraju cene proizvoda – kaže naš sagovornik.\nEkonomski analitičar Branko Pavlović ističe za Danas da su dva osnovna razloga koji utiču na poskupljenje roba i usluga u uslovima epidemije korona virusa u Srbiji.\n– Prvi je taj što se cena prehrambenih artikala ne zasniva na ekonomskoj potrebi da do toga dođe. Cenovna politika se jednostavno ne rukovodi tom logikom. Drugi razlog je taj da država ciljno povećava cene usluga u preduzećima kojima rukovodi kako bi napunila praznu državnu kasu. U svim tim delatnostima akciza zauzima veliki deo cene. S obzirom da država ne ume da upravlja preduzećima pod svojom ingerencijom niti da iskoreni korupciju u njima, ona veoma loše posluju, ne ostvaruju potrebne prihode zbog čega budžet ne može da se puni po tom osnovu. Zato se poseže za poskupljenjima kojima se tako opterete građani. Što se tiče prehrabmenih proizvoda moralo bi se preispitati da li postoje realni osnovi za njihovo poskupljenje, kao primera radi u slučaju dizanja cena ulja – zaključuje naš sagovornik.\nNaredni tekstRadovanović: Nedozvoljeno se kasni sa merama za Novu godinu


Rezoluciju broj 32 je u aprilu ove godine ponovo podneo kongresmen Li Zeldin iz Njujorka, a usvojio ju je Odbor za spoljnu politiku Predstavničkog doma 17. jula.\nU dokumentu se navodi se da od napretka u rešavanju tog slučaja treba da zavisi razvitak odnosa Sjedinjenih Država i Srbije, javlja Glas Amerike.\n"Vlada Srbije i njena relevantna ministarstva i kancelarije, uključujući i Tužilaštvo za ratne zločine Srbije, trebalo bi da postave kao prioritet istragu i krivično gonjenje zvaničnika za koje se veruje da su odgovorni za te smrti", ukazuje se u tekstu dokumenta.\nNavodi se da "Goran Radosavljević Guri, nekadašnji komandant policijske jedinice Žandarmerija, radi kao konsultant jedne firme u Beogradu, a takođe je i visoko pozicionirani član vladajuće Srpske napredne stranke, čiji je predsednik ujedno i predsednik Srbije Aleksandar Vučić".\nU reakciji na usvajanje rezolucije porodica ubijene braće Bitići zahvalila se na angažmanu američkim kongresmenima Eliotu Engelu i Liju Zeldinu, a sada i čitavom Predstavničkom domu, zbog činjenice da im "daju snagu, koja im je neophodna da nastave da se bore za pravdu".\nDvojica policajaca optuženih za pomaganje u ubistvu braće Bitići, Sreten Popović i Miloš Stojanović, su prema odluci odeljenja Višeg suda u Beogradu za ratne zločine oslobođeni krivice. Sud je naveo da nema dokaza o njihovoj umešanosti u ubistva počinjena jula 1999. godine, podseća Glas Amerike.\n27.11.2020 Opština Gračanica od večeras u crvenoj zoni (1272)\n27.11.2020 U PU „Đurđevak“ nema zaražene dece (319)


SAM :: „Naša mreža” – prva besplatna biznis platforma u Srbiji\n„Naša mreža” – prva besplatna biznis platforma u Srbiji\nPrvi put u Srbiji će mala i srednja preduzeća imati na raspolaganju besplatnu biznis platformu „Naša mreža”, zahvaljujući kojoj će moći da jednostavno unaprede poslovanje. Platforma postoji u obliku veb sajta i mobilne aplikacije, a pored korisnih informacija, nudi i brojne mogućnosti za povezivanje među kompanijama i proširivanje poslovanja. Prateći želje i potrebe svojih korisnika, a pre svega vođena idejom da ponudi relevantan i koristan sadržaj, kompanija Vip mobile odlučila je da napravi jedinstvenu biznis platformu u Srbiji.\n„Naša mreža namenjena je svim kompanijama i preduzetnicima koji žele nova znanja, nove poslovne prilike i specijalne pogodnosti, a posebno je usmerena na mala i srednja preduzeća. Želimo da na ovaj način podržimo poslovne korisnike gde im je najpotrebnije – u otvaranju novih biznis prilika. Cilj nam je i da podstaknemo i olakšamo komunikaciju između kompanija i stvorimo povoljne uslove za ostvarivanje novih partnerstava. Sve je više ljudi koji samostalno započinju svoje biznise i ovo je dobra prilika da naprave taj veliki korak i postanu preduzetnici. Biće nam zadovoljstvo da pratimo njihov put uspeha”, kaže Branka Pudrlja Durbaba, Glavni direktor za tržište u Vip mobile kompaniji.\nPlatforma se sastoji od tri celine: Informiši me, Umreži me, Podrži me.\nInformiši me je edukativna komponenta platforme i mogu joj pristupiti svi korisnici koji posete veb sajt ili instaliraju aplikaciju. Sastoji se od korisnih informacija i inspirativnog sadržaja za unapređenje poslovanja. Omogućava korisnicima da na lak način, odabirom željene kategorije u meniju ili jednostavnim pretraživanjem, dođu do informacija koje ih zanimaju.\nUmreži me predstavlja centralni deo platforme u okviru kojeg kompanije kreiraju svoje profile preko kojih imaju mogućnost da komuniciraju i umrežavaju se sa drugim kompanijama i na taj način prošire svoje poslovne prilike. Kompanije mogu kreirati objave koje sadrže novosti i važne informacije iz svojih firmi, oglasiti nabavke i poslati direktno svoje ponude u okviru aplikacije.\nPodrži me obuhvata posebne pogodnosti i specijalne ponude vidljive svim korisnicima platforme, ali mogućnost apliciranja imaju samo Vip biznis korisnici. Ova sekcija nudi mogućnost da se na lak način pristupi Vip mreži, a zatim i koristi dostupan sadržaj.\nPlatformi „Naša mreža” može se pristupiti putem sajta ili preuzimanjem mobilne aplikacije za Android sa Google play prodavnice (https://play.google.com/store/apps/details?id=com.nasamreza) i App Store, odnosno, mogu je instalirati i na android i na iphone mobilnim telefonima.\n"Naša mreža" sponzor je programa MastermindSAM.


Sve vreme smo pogrešno čistili kuhinjske površine: Ovo je pravilan način! - Životni stil\nNaslovnica Porodica Sve vreme smo pogrešno čistili kuhinjske površine: Ovo je pravilan način!\nTakođe, postoji i posebna metoda čišćenja koje se treba pridržavati kada brišete radnu površinu. Reč je o obliku slova ‘S', umesto da brišete od jedne strane do druge.\n“Nasumično čišćenje površina, započinjanje u sredini ili dnu i brisanje prema gore ili dole povoljno deluje na širenje klica. Rad od vrha do dna najefikasniji je način brisanja, ali trenutno samo 60 posto ljudi koristi tu metodu”, objašnjavaju.\nPrethodni članakAna Ivanović otkrila kako vaspitava sinove, a s njenim stavom će biti saglasne mnoge mame\nNaredni članakPRODAJU INTIMNE SNIMKE I DOBRO ZARAĐUJU: On ima 23 godine, ona 76, a ljudi plaćaju da gledaju njihovu “akciju”


U Sarajevo danas stiže donacija vakcina iz Srbije | BL Portal\nU Sarajevo danas stiže donacija vakcina iz Srbije\n9. Aprila 2021. 9:35\nNa sarajevski aerodrom danas će stići avion sa prvim dijelom donacije od 10.000 vakcina iz Srbije za Kanton Sarajevo, najavljeno je iz pres-službe tog kantona.\nU avionu, čiji se dolazak očekuje u 14.40 časova, doputovaće i ministar zdravlja Srbije Zlatibor Lončar, navodi se u saopštenju.\nDonaciju će u ime Kantona Sarajevo preuzeti kantonalni premijer Edin Forto i ministar zdravstva Haris Vranić.\nVlada Srbije usvojila je juče odluku da donira dodatnih 10.000 doza vakcine “astra zeneka” Sarajevu.\n“Ne možemo biti bezbedni, dok celi region ne bude bezbedan”, rekla je nakon sjednice predsjednik Vlade Srbije Ana Brnabić i poručila da će Srbija, koliko god bude moguće i u budućnosti nastojati da kontinuirano pokazuje solidarnost prema drugima.\nTags: donacija, pomoć, Sarajevo, Srbija, vakcine\nBorba protiv korone se nastavlja: U FBiH do sada vakcinisano 15.000 ljudi


Opštinsko takmičenje u atletici za aleksinačke đake (VIDEO) - Sportske vesti\n17 Oct, 2017 by South Media\nAleksinački osnovci i srednjoškolci oprobali su se na svom gradskom stadionu u nekoliko atletskih disciplina. U opštinskom takmičenju koje je za njih organizovao Savez za školski sport Aleksinca, mladi atletičari kojih je bilo oko 300, iz 8 osnovnih i dve srednje škole, pokazali su neverovatnu izdržljivost i borbenost. Bilo im je drago što učestvuju, ali im je takođe bilo važno i da pobede.\nTakmičenje je bilo organizovano u muškoj i ženskoj konkurenciji, a učesnici su bili razvrstani i po uzrastu i različitim takmičarskim disciplinama.\nOsim đaka, koji su proveli jedan sjajan sportski dan van učionice, njihovi nastavnici takođe su aktivno bili uključeni u dešavanja na atletskom poligonu.\nIako Savez za školski sport u Aleksincu postoji manje od tri godine, već se solidno snalazi u organizaciji masovnih sportskih događaja. Organizujući brojna takmičenja, motiviše decu da se bave spotom, ali im ujedno i otvara vrata ka velikim takmičenjima.\nOsim medalja, prvoplasirani u svojim disciplinama ostvarili su priliku da predstavljaju svoj grad na regionalnom takmičenju u Nišu, a škola koja je osvojila najveći broj medalja ekipno će reprezentovati Aleksinac na višem rangu takmičenja. Ujedno, svi koji su ozbiljno shvatili, ili upravo otkrili svoj atletski talenat, srećom imaju gde da ga i unaprede jer u Aleksincu postoji Atletski klub „Napredak“ koji je samo nekoliko dana pre opštinskog, takođe održao takmičenje za predškolce, osnovce i srednjoškolce..\nInče, aleksinački Savez za školski sport organizovaće do kraja godine i takmičenja u stonom tenisu i rukometu.\nU saopštenju poslatom Sportu juga, Savez za školski sport Aleksinca zahvaljuje se svim đacima i školama koje su učestvovale u takmičenju održanom u petak 13. oktobra i javno se izvinjava svima zbog sitnih zbog propusta u organizaciji.\nRolerijada „Pantelej 2018“ koja je ovog vikenda trebalo da bude održana na Somborskom bulevaru u Nišu sa početkom u 17\nNiš – Subotica 2:1 – podbacli samo odbojkaši Niša\nOvih dana je sticaj okolnosti doveo do to toga da se u čak tri sporta, u najvišim rangovima takmičenja, sastanu


Najveća pobeda u istoriji, školski primer uspešne akcije UBIJANJA SVOJIH GRAĐANA | WebTribune\nHome U FOKUSU Najveća pobeda u istoriji, školski primer uspešne akcije UBIJANJA SVOJIH GRAĐANA\nHrvatski državni vrh poručio je u Kninu na obeležavanju 23. godišnjice akcije Oluja da je to bila veličanstvena i najveća pobeda u istoriji Hrvatske.\n“Hrvatska je bila velika u pobedi pa je još 1996. godine pružila ruku pomirenja kroz normalizaciju odnosa sa Srbijom. Danas se zalažemo i za saradnju i dobrosusedske odnose koji se moraju zasnivati na istini, pomirenju, odgovornom suočavanju s prošlošću i pravdi. To podrazumeva i pronalazak odgovornih za sva krivična deela počinjena tokom rata”, rekao je Plenković.\nDodao je da, međutim, nespremnost nekih da se suoče s prošlošću samo odgađa istinsko pomirenje, kao što je, kako je rekao, iskreno preuzimanje odgovornosti omogućilo primereno trajno pomirenje Francuske i Nemačke i stvorilo snažni temelj današnje EU”.\nRekao je i da je “Oluja” u svega nekoliko dana gotovo u celosti poništila učinke petogodišnje okupacije Hrvatske započete u avgustu 1990. i “vojnički porazila velikosrpsku politiku rečima Slobodana Miloševića”.\nPoručila je i da će Hrvatska podržati evropski put BiH i ostati, kako je rekla, privržena razvoju najboljih mogućih međusobnih odnosa, što pretpostavlja i čvrstu podršku zahtevima Hrvata za punom ravnopravnošću u ostvarivanju legitimnih nacionalnih prava”.\nPredsednik Sabora Gordan Jandroković ocenio je da da je Hrvatska u proteklom ratu pobedila zato što je, kako je rekao, imala jaku nacionalnu svest o istorijskom trenutku obnove hrvatske države.


Izvršni odbor Narodne banke Srbije je na vanrednoj sednici odlučio je da smanji referentnu kamatnu stopu za 50 baznih poena na nivo od 1,75 odsto.\nTa odluka je doneta kako bi podržao privredni rast Srbije u izazovima koje donosi korona virus, saopštila je guverner NBS Jorgovanka Tabakovć.\n"Doneseći takvu odluku, NBS blagovremeno i na adekvatan način reaguje na pojačanu neizvesnost u međunarodnom okruženju izazvanu širenjem korona virusa, što je u skladu sa aktivnostima i druge centralne banke u svetu", rekla je Tabaković na vanrednoj konferencije za medije u NBS.\nGuverner je istakla da je ta odluka u skladu sa povoljnim makroekonomskim kretanjima u domaćem okruženju.\n"Smanjenjem referentne kamatne stope u uslovima niskih inflatornih pritisaka, NBS dodatno podržava kreditni i privredni rast", rekla je Tabaković.\nTabaković je izjavila da je QR kod pravi instrument za zaštitu od korona virusa, jer se plaćanje vrši putem mobilnog telefona, bez dodirivanja gotovog novca.\nTabaković je, na vanrednoj konferenciji za novinare u NBS, rekla da pojedine nemačke kompanije procenjuju da se korona virus prenosi i upotrebom keša.\n"QR (kjuar) kod je dobro došao u ovom trenutku, kada možete samo pokazivanjem telefona da platite račun", rekla je Tabaković i dodala da su za taj kod zainteresovane mnoge banke u Srbiji.\n"U Srbiji je smanjen rizik prenošenja korona virusa preko keša postojanjem QR koda", istakla je Tabaković.\nNa pitanje da li je smanjena tražnja za devizama zbog smanjena uvoza iz Kine ili Italije, Tabaković je odgovorila da nema smanjenje tražnje za devizama i da su u Srbiji "potpuno redovni tokovi".\n"U Americi su lanci snabdevanja već problem, jer nestaju zalihe kineskih proizvoda. Verovatno će, ako se situacija nastavi ovako, da se pojavi problem i kod nas, ali ga za sada nema", naglasila je Tabaković.\nNOVI IZVEŠTAJ NBS Koliko je Srbija otporna na spoljne uticaje, koje su pretnje, a koji benefiti domaće ekonomije


Korona virus u Velikoj Britaniji: Posle Fajzerove počela imunizacija i Oksfordskom vakcinom : Južne vesti\n12:49, 4. 1. 2021.\nPosle 91-godišnje Margaret Kinan, prve koja je u Velikoj Britaniji dobila Fajzerovu vakcinu, osamdesetdvogodišnji Brajan Pajnker prvi je Britanac koji je primio Oksfordsku vakcinu - u Čerčil bolnici u Oksfordu.\nBritanija je tako postala prva zemlja u svetu koja je počela davanje i ove vakcine, jeftinije i koja se čuva na pogodnijim temperaturama od američke - Fajzerove.\nMet Henkok, britanski ministar zdravlja, rekao je da je ovo „presudni trenutak" u borbi Britanije protiv korona virusa.\nMasovna imunizacija Oksfordskom vakcinom počela je u ponedeljak u šest bolničkih centara u - u Oksfordu, Londonu, Saseksu, Lankaširu i Vorikširu.\n„Sestre, lekari i ostalo osoblje su bili sjajni danas i zaista se radujem što ću sa suprugom Širli kasnije ove godine proslaviti 48. godišnjicu braka", istakao je Pajnker.\nGlavna medicinska sestra Sem Foster rekla je za BBC da je ovo bila „ogromna privilegija".\n„Svaki pacijent kog smo vakcinisali ima neku različitu priču, ali ovog jutra nema razlike".\nBritanski ministar zdravlja Met Henkok rekao je za BBC jutarnji program da je odobravanje Oksfordske vakcine „ključni trenutak" u borbi protiv korona virusa.\n„Biće teško narednih nekoliko nedelja, ali ovo je izlaz", poručio je.\n„Na primer, postoji jedan od programa obuke o tome kako se boriti protiv terorizma, mislim da to nije potrebno, zaustavićemo to", rekao je.\nGlavni medicinski službenici Velike Britanije branili su odlaganje davanja druge doze, rekavši da je imunizacija većeg broja ljudi prvom dozom „mnogo poželjnije".\nIako postoje milioni doza vakcine u zemlji i ukupno 140 miliona unapred narućenih doza obe vakcine, trenutno je nešto više od milion - oko 500.000 od svake - spremno za davanje ove nedelje.\n„Najveći program vakcinacije u istoriji britanskog zdravstva krenuo je snažno, zahvaljujući ogromnim naporima osoblja koje je već dalo više od milion injekcija", rekao je medicinski direktor NHS-a, profesor Stiven Povis.\nDodao je da je odobravanje Oksfordske vakcine „stvorilo još jedan svet koji će zaštititi hiljade tokom narednih nedelja".\nOkfordska vakcina - koja je odobrena za upotrebu krajem decembra - može se čuvati na normalnim temperaturama frižidera, što ga čini lakšim za distribuciju i čuvanje od Fajzerove.


Dan online - Politika: Pričom o simbolima maskiraju kriminal - 2018-10-08\nPolitika VLAST NAMEĆE IDENTITETSKE TEME DA SKRENE PAŽNJU SA LOŠEG STANJA U DRŽAVI\nRukovodstvo vladajuće stranke Pričom o simbolima maskiraju kriminal – Socijalni status građana, pitanje kriminala, involviranost donosilaca odluka u kriminal, netransparentnost državnih institucija, prava radnika i brojne druge teme ovako ne dobijaju ni izbliza potrebnu pažnju – smatra Boris Marić\ndentitetska pitanja su idealan prostor za kreiranje političke manipulacije na temelju zapaljive, populističke frazeologije. Crnogorska vlast je ovladala svim tehnikama spinovanja javnosti, tako da ključne životne teme bivaju sklonjene ili se o njima incidentno debatuje, rekao je analitičar Boris Marić. Kako je kazao za „Dan”, socijalni status građana, pitanje kriminala, involviranost donosilaca odluka u kriminal, netransparentnost državnih institucija, prava radnika i brojne druge teme tako ne dobijaju ni izbliza potrebnu pažnju.\n– Dodatno zabrinjava činjenica da i opozicione strukture prihvataju ova pravila političkog djelovanja u želji da održe rejting. Kada govorimo o identitetskim pitanjima, osim Zakona o vjerskim zajednicama, te zloupotreba istorije poput pitanja 1918.godine, moramo ukazati i na fenomen popisa koji nas čeka 2021.godine i koji će biti odličan motiv i osnova za demagoška ispucavanja, sa široko postavljenom političkom upotrebnom vrijednošću – kazao je Marić.\nKako je zaključio, može se konstatovati da će nas talas identitetskih pitanja prekrivati i narednih godina.\nJavnost je poslednjih decenija zapljusnuta identitetskim temama, i to obično u trenutku kada vlast nema rješenje za goruća pitanja. Pošto ključna identitetska pitanja ni izbliza nijesu riješena, te teme pomažu da se manje govori o kriminalu i vezama vlasti sa mafijom, švercu, korupciji, očajnom ekonomsko-socijalnom stanju i lošem životnom standardu.\nFunkcioner Demokratske Crne Gore Duško Stjepović rekao je da dva ekstrema političke scene već punih 30 godina na apsolutno identičan način, uz sinhronizovane akcije, pokreću identitetska i druga pitanja koja svađaju ljude.\n– To se dešava obično u susret važnim političkim događajima, kakvi su izbori i stvaranje uslova za njihovo održavanje, a sve kako bi izmjestili fokus i na miru ispregovarali vladu sa Milom Đukanovićem. Poslednji događaji u Budvi, u kojoj istaknuti funkcioner DF-a postaje poslovni partner šefa podzemlja u Crnoj Gori, potvrđuju činjenicu da dio opozicije i DPS pokušavaju jalovom pričom o identitetskim pitanjima prikriti veze vrha političkih subjekata i vrha vlasti sa mafijaškim mrežama. Upravo su to pitanja koja se tiču novih zakonskih rješenja o himni, Podgoričke skupštine i najavljenih napada na crkvu. Ovi dokazani anticrnogorci i antisrbi, svako sa svoje strane, realizujući mračni projekat Mila Đukanovića „zavadi, pa vladaj”, najveći su devastatori crnogorsko-srpskog nasleđa. Priča o ugroženosti Crnogoraca, sa jedne strane, i Srba, sa druge strane, jednima je sredstvo kojim će skinuti sa sebe hipoteku veza sa podzemljem, a drugima načini da skinu balast višedecenijske gubitničke politike i veze sa vrhom vlasti – ocijenio je Stjepović.\nOn je istakao da su ugroženi svi – i Crnogorci, i Srbi, i Bošnjaci, i Muslimani, i Albanci, i Hrvati, i Romi, svi koji ne glasaju za DPS.\n– Dok god jedni raspiruju, a drugi promovišu nacionalnu i vjersku mržnju i netrpeljivost, nema ni ekonomskog, ni socijalnog, ni političkog boljitka, a u konačnom – nema promjena, a to odgovara i jednima i drugima – kazao je funkcioner Demokrata.\nNajistaknutiji predstavnici vrha vlasti najčešće u javnim nastupima podgrijavaju atmosferu ugroženosti države i njenih temelja, kreirajući konstantno atmosferu progona „neprijatelja države”. Paradoksalno, time polovinu države praktično svrstavaju u „državne neprijatelje”.\nAnalitičar Božidar Čolaković rekao je da se takozvane identitetske teme veoma često plasiraju u javnost, a iskustvo nas uči da se to radi kad se želi skrenuti pažnja sa pojava i događaja koji na bilo koji način ne idu u prilog vlasti.\n– Sve se dešava uz dimnu zavjesu medijske prezentacije zabrinutosti nad identitetskim pitanjima jer se onda lakše provuku odluke koje su od značaja za svakodnevni život onih o čijem se identitetu nadugo i naširoko opservira, sa sve pozivanjem na relevantne istorijske izvore. Tridesetak godina sa stanovišta istorije nije dug period, a oni koji imaju toliko dugo pamćenje mogu se prisjetiti kako je na počecima višestranačja demonizovana vodeća independistička stranka zbog isticanja simbola koji su danas državni. Onome ko se sjeća tog vremena zabrinutost za poštovanje državnih simbola teško se može činiti iskrenom. U najvećem broju slučajeva u pozadini je prije pokušaj spinovanja javnosti nego plemenita namjera da se obznani istina koja bi postala temelj prevazilaženja evidentnih tenzija – rekao je Čolaković.\nKako je dodao, u duboko podijeljenom društvu, kakvo je crnogorsko, konsenzus oko temeljnih stvari, pa tako i državnih simbola, ne postoji.\n– Umjesto pokušaja prevazilaženja, istrajava se na produbljivanju podjela, kao mehanizmu očuvanja vlasti. A identitetske teme uvijek posluže u tu svrhu – kazao je Čolaković.M.V.\nBježe od stvarnih problema\nKako smatra Čolaković, u začarani krug nametanja identitetskih tema ušli smo prije gotovo tri decenije.\n– Jednostavnije je pažnju javnosti zaokupiti istorijskim i identitetskim temama nego pružiti odgovor zašto je ekonomsko stanje loše, analizirati položaj i ulogu crkava nego dati ubjedljiv odgovor zašto je poreski dug tako visok, ali i donijeti zakon o zaštiti državnih simbola nego smanjiti razmjere endemske korupcije – kazao je Čolaković.


Privredna komora Vojvodine slavi 98. rođendan | TV KANAL 9 NOVI SAD\nNaslovna EMISIJE Privredna komora Vojvodine slavi 98. rođendan\nPrivredna komora Vojvodine slavi 98. rođendan\nVIDEO K9: Svečana akademija Privredne komore Vojvodine (PKV) biće održana u utorak, 7. februara, saopštila je Komora. Akademija će biti održana povodom obeležavanja 98 godina od osnivanja ove institucije.\nSedmog februara biće održana svečana sednica Privredne komore Vojvodine pod nazivom “Na tradiciji u budućnost”, a povodom činjenice da je Privredna komora sa tradicijom od 98 godina postojanja i rada jedna od najstarijih institucija u Novom Sadu i Vojvodini, rekao je Boško Vučurević, predsednik PKV.\n“Smatra se da je 1. februara 1919. godine u sali Matice srpske u Novom Sadu na sednici trgovaca i zanatlija osnovana prva privremena Uprava trgovačko-zanataske komore u Novom Sadu. Na toj prvoj sednici donesen je statut, određeni su zadaci, regulisana delatnost i tada je ustanovljeno da komorom upralja njen predsednik”, naveo je Vučurević.\nIako je godišnjica Komore 1. februara, datum obeležavanja osnivanja pomeren je na sedmi zbog Dana grada. Od svog osnivanja do danas, Komora je prošla kroz različite faze razvoja, kao i kroz različita državna uređenja, pa sve do novog Zakona o komorskom sistemu koji je stupio na snagu 1. januara ove godine.\n“Ono što će biti interesantno za vas jeste da na toj svečanoj sednici mi očekujemo preko 100 privrednika iz APV, a biće i gospodin Marko Čadež, predsednik PKS, gospodin Igor Mirović, a obratiće se i moja malenkonst. A gosti će biti i predstavnici Pokrajinske vlade, sekretari, predstavnici Vlade Srbije, predsednici privrednih komora Kosova i Republike Srpske”, rekao je Vučurević.\nDo sada Dan komore nije obeležavan, kaže Vučurević, dodajući da će obeležavanje godišnjice biti upriličeno i narednih godina u periodu od 1. do 7. februara. Osim obeležavanja ovog značajanog datuma, cilj svečanosti jeste i susret privrednika iz Vojvodine sa predstavnicima Pokrajinske vlade i Privredne komore Srbije, rekao je Vučurević, što i jeste osnovna uloga komora – spajanje privednika i države.\nTim povodom Privedna komora Vojvodine potpsaće i sporazume o sradanji sa PKS i Pokrajinskom vladom.\n“Što se tiče sporazuma sa Pokrajinskom vladom, on će biti potpisan na svečanoj sednici. Potpisaćemo ga gospodin Mirović i ja. Postojali su i pre ti sporazumi, a oni su bili mrtvo slovo na papiru, a cilj je da ovaj bude radni sporazum iz koga će dalje nastati saradanja između naših udruženja i sekretarijata, a u cilju realizacije razvojnih projekata koje je vlada postavila. Cilj je da se obezbedi trajna i kontinuirana saradnja izmđeu PKV i Pokrajinske vlade”, istakao je Vučurević.\nKada je reč o saradnji sa PKS, u planu je uža saradnja u okviru jedinstvenog komorskog sistema, rekao je Vučurević, dodajući da će se to naročito ogledati u realizaciji zajedničkih projekata, promociji privrede, privlačenju stranih investicija, kao i kroz zajedničke nastupe na manifestacijama, sajmovima i poslovnim forumima. Kako je najavio, na svečanosti će, osim obraćanja zvanica, biti prikazan i film o Privrednoj komori.\nOvakvim manifestacijama Privedna komora Vojvodine približava se obležavanju velikog jubileja – 100. godišnjice postojanja, povodom koje će biti izdata i monografija o PKV, najavio je njen predsednik.\nPrethodni tekstRaspored sahrana za petak, 3. februar\nSledeći tekstDinar na istom nivou, kurs 124,01 za evro


RTS :: Saradnja Kine i Srbije u oblasti boračkih pitanja\nPolitika Saradnja Kine i Srbije u oblasti boračkih pitanja\nsreda, 15. maj 2019, 13:22 -> 13:34\nSaradnja Kine i Srbije u oblasti boračkih pitanja\nMinistar za rad, zapošljavanje, boračka i socijalna pitanja Zoran Đorđević i ministar za boračka pitanja Kine Sun Šaočeng potpisali su Memorandum o razumevanju između dva ministarstva. To je prvi dokument koji je potpisan sa drugim zemljama otkad je formirano kinesko Ministarstvo za boračka pitanja.\nMinistar Zoran Đorđević je istakao da će potpisivanje ovog dokumenta doprineti unapređivanju saradnje u oblasti boračkih pitanja, koja je veoma bitna za obe države.\nOčekuje uskoro i donošenje novog zakona o boračkim pravima kako bi veterani i u Srbiji i u Kini imali najveća moguća prava.\n"Kada je bilo najteže, oni su stali u borbene redove i branili svoj narod i svoju zemlju, a ono što država najmanje može da učini za njih jeste da pokaže brigu, obezbeđujući im uslove za život na najvišem mogućem nivou", naveo je ministar.\nSrbija i Kina su, kako je naglasio, prijateljske zemlje, koje su uvek bile jedna uz drugu i pružale međusobnu podršku kada je bilo najteže.\nPrema njegovim rečima, odlična saradnja dveju zemalja ostvarena je u oblasti trgovine i ekonomije, uz mogućnost proširenja i u drugim sferama.\n"Srbija nikada neće zaboraviti podršku koju je dobijala od Kine, pogotovo u toku NATO agresije 1999. godine, u kojoj su stradala i tri kineska novinara", poručio je Đorđević.\nSun je istakao da je Memorandum prvi dokument potpisan sa drugim zemljama od kada je formirano ovo ministarstvo i predstavlja novu stranicu u postojećim odličnim odnosima Srbije i Kine.\nIzrazio je uverenje da će se, nakon dogovora postignutih na današnjem sastanku i potpisivanjem pomenutog dokumenta, unaprediti uslovi života veterana.\n"Zahvalni smo Srbiji na pomoći koju nam je pružila, pogotovo prilikom velikih prirodnih katastrofa koje su zadesile našu zemlju. Nastojaćemo da i u narednom periodu negujemo naše prijateljske odnose kako bi bili na najvišem mogućem nivou", zaključio je kineski ministar za boračka pitanja.\nPoslanici o "Fijatu", Kosovu i Metohiji, lekovima\nŠta nam donosi otvaranje poglavlja o finansijskim uslugama


"Dupli" Bitef u septembru - 14 predstava iz 10 zemalja\n„Dupli“ Bitef u septembru – 14 predstava iz 10 zemalja\nKultura Autor:Matija Jovandić29. jun. 202120:05\nFoto: FOTO TANJUG/ JADRANKA ILIC\nDvostruko, 54. i 55. izdanje Bitefa, biće održano od 13. do 25. septembra, a publika će moći da vidi 14 predstava iz Francuske, Belgije, Nemačke, Slovenije, Hrvatske, Irana, Meksika, Austrije, Čilea i Srbije, najavili su danas organizatori festivala.\nUmetnički direktor Bitefa Ivan Medenica predstavio je koncept dvostrukog izdanja i predstave glavnog programa, koje potpisuju neki od najznačajnijih autora i trupa evropskog i svetskog teatra poput Tomasa Ostermajera, Filipa Kena, Rimini protokola, Vima Vandekejbusa i drugih. Medenica je posebno skrenuo pažnju na napore Bitef tima da, shodno tematskom fokusu 54. i 55. Bitefa, uloži napore u pravcu ekološki svesnog delovanja i predstavio konkretne eko-odgovorne mere u realizaciji festivala, ali i najavio veliku međunarodnu konferenciju na temu ekologije koja će se održati u okviru bogatog pratećeg programa festivala, saopšteno je iz Bitefa.\nKoncept i slogan „Na ivici budućnosti“ nisu se menjali u odnosu na prošlu godinu, kada je festival morao da bude otkazan zbog pandemije, ali je publika mogla da vidi „Bitef – Prolog“ sa predstavama „Dolina jeze“ Štefana Kegija u produkciji Rimini protokola i teatra Kameršpile i „Biti Arijela F“ Simona Sena i Teatra Vidi iz Lozane, kao i više pratećih programa i razgovora na Skveru Mire Trailović.\nTematski luk obuhvata pitanja ekološke krize i posthumanizma, a predstave se sa estetske strane bave dehumanizacijom tela izvođača u različitim oblicima: kroz koreografske postupke, svetlosne i video efekte, preko odsustva izvođača ili njihovog digitalnog prisustva, pa do korišćenja robota i dronova na sceni.\nPored Medenice, konferenciji za medije u Skupštini grada Beograda prisustvovali su i direktor Bitef teatra Miloš Latinović, gradski sekretar za kulturu Ivan Karl, direktor Gete instituta Frank Bauman i ataše za kulturu pri ambasadi Francuske Katrin Fodri.\nLatinović je izrazio uverenje da će Bitef, kao jedan od najvažnijih pozorišnih festivala u Srbiji i Evropi, i ove godine opravdati epitet jednog od najznačajnijih kulturnih događaja uopšte. Karl je istakao da će predstojeći Bitef biti jedan od specifičnijih (zbog uslova u kojima je realizovan), ali i jedan od najatraktivnijih u dugoj istoriji festivala. Konstatovao je da je trud Bitef tima prepoznat, pa je za potrebe ovog izdanja opredeljen značajno veći budžet nego inače, preneto je u saopštenju Bitefa.


Vučić nenajavljeno među demonstrantima - Sputnjik Srbija\n12:12 18 Avgust 2019\n10:33 28.03.2019 (osveženo 10:34 28.03.2019) Preuzmite kraći link\nDržava je spremna da pomogne građanima zaduženim u švajcarskim francima, rekao je danas predsednik Srbije Aleksandar Vučić u razgovoru sa građanima koji zbog tih dugova protestuju.\n„Mi smo spremni da razgovaramo o tome, da vidimo kako da pomognemo za ovih 16.800 predmeta koji su trenutno otvoreni, da vidimo kako to da prebacimo u evro“, rekao je Vučić.\nOn je kazao da se gledati da se to prebaci na državu u najkraćem roku.\nKaže da bi to koštalo državu oko 120 miliona evra i da ne treba građani da se zavaravaju da će Kasacioni sud doneti odluku da banke moraju preko noći da vrate građanima novac, niti će banke, istakao je, biti spremne da preuzmu tu obavezu.\n„Da umilimo banke da na određeni način pomognu“, dodao je Vučić.\nPredsednik se, nenajavljeno, pojavio među njima oko 10.00 sati, potpuno sam, bez saradnika, nadležnog ministra ili šefova nadležnih institucija.\nUčesnici protesta kažu da ih niko nije upozoravao na mogućnost ovakvog ishoda, naprotiv.\nReč je o problemu koji traje duže od decenije i koji muči skoro 20.000 ljudi u Srbiji.\nVeć šesti dan zaredom članovi Udruženja CHF protestuju ispred zgrade Vrhovnog kasacionog suda u Beogradu tražeći da Kasacioni sud donese jasan pravni stav o spornim kreditima.\nZvanični podaci banaka pokazuju da kredite u „švajcarcima“ trenutno otplaćuje 16.814 građana.\nPrema podacima Udruženja CHF, u Srbiji je u periodu od 2005. godine do 2011. više od 22-000 građana uzimalo ovakve kredite.\nSudije Vrhovnog kasacionog suda preko ograde su bežale od dužnika zaduženih u „švajcarcima“, koji već osam dana protestuju ispred te državne institucije, piše današnji Alo.\nList piše da je juče ispred zgrade Vrhovnog kasacionog suda postalo napeto, uz objavljenu fotografiju na kojoj se vidi da su navodno sudije i zaposleni iz suda kući odlazili preskačući ogradu, jer nisu hteli ili smeli da izađu na glavni ulaz, pred dužnike.\nNekoliko sati ulaz u zgradu suda bio je blokiran i nije bio dozvoljen prolaz ni zaposlenima ni strankama.\nU Sudu tvrde da su predmeti zaduženih u „švajcarcima“ u proceduri, a da je odluka o polovini predmeta objavljena u oktobru, kako je i obećano. Alo piše da su sudije jedinstven stav po tom pitanju obećale za utorak naredne sedmice, ali građanim im, kažu, ne veruju.


Počela kampanja „16 dana aktivizma protiv nasilja nad ženama“ – mojKontakt portal – Radio Televizija Kontakt\nI ovom prilikom je potvrđeno da Grad Banja Luka pruža podršku „sigurnoj kući“ i da će tako nastaviti i u budućem periodu.\nLjiljana Radovanović je podsjetila da je Grad podržao otvaranje „sigurne kuće“ i, zajedno sa Fondacijom „Udružene žene“, koja je vlastitim sredstvima kupila objekat, obezbijedio dio novca za njegovu rekonstrukciju i stavljanje u funkciju. Od otvaranja „sigurne kuće“ u Banjoj Luci, Grad sufinansira troškove njenog rada, a za tu namjenu godišnje izdvaja od 50.000 do 60.000 KM.\nRadovanovićeva je istakla da u narednom periodu predstoji borba na iznalaženju sistemskog rješenja, kojim bi nasilnik bio udaljen od porodice, odnosno od žrtava nasilja.\n– Shodno važećim propisima, žrtve najčešće moraju da se udalje iz svog porodičnog okruženja, odnosno promijene uobičajni način života, što i majkama i djeci stvara dodatnu traumu – zaključila je Ljiljana Radovanoviće.\nNada Golubović je najavila je da će u narednih 16 dana biti provedena kampanja protiv nasilja nad ženama.\n– Kampanja je počela 25. novembra, na Međunarodni dan borbe protiv nasilja nad ženama, a biće završena 10. decembra, na Međunarodni dan ljudskih prava – kazala je Golubovićeva, dodavši da će ove godine kampanja biti održana u šest država regiona, a preko web-stranice www.potpisujem.org biće pružena podrška za nastavak primjene Konvencije o zaštiti žena od nasilja i nasilja u porodici.\nOna je, takođe, naglasila da postoje razni oblici nasilja nad ženama, a jedan od njih je nasilje u porodici, koje može biti fizičko, psihičko ili kombinovano.\n– Moram da naglasim da se sve više prijavljuje nasilje u porodici, ali da je to samo jedan segment. Ima još mnogo segmenata u društvu, u kojima nasilje treba prijaviti i iskorijeniti. Nadam se da će ova kampanja pomoći u tome – zaključila je Golubovićeva.


25.10.2019 u 15:44\nNapadnut radnik EPS-a u Krnjači\nJavno preduzeće „Elektroprivreda Srbije” (EPS) saopštilo je danas da je monter „EPS Distribucije” napadnut u beogradskom naselju Krnjača i da je posle intervencije policije, prevezen u dom zdravlja radi ukazivanja medicinske pomoći. EPS je u saopštenju naveo da je monter napadnut „tokom pokušaja obustave isporuke električne energije dužniku Miodragu Lazareviću, vlasniku Be-Em-Ve servisa u ulici Pančevački put 70A”. „Lazarević je fizički napao montera, koji je došao da isključi struju. On je prvo pretio i vređao radnika 'EPS Distribucije', a zatim ga uhvatio rukama za vrat i počeo da ga guši i steže”, stoji u saopštenju, prenosi Beta. Navodi se da Be-Em-Ve servis, čiji je vlasnik Lazarević, duguje za utrošenu električnu energiju 890.000 dinara kao i da je, posle intervencije\n23.10.2019 u 20:20\nKraće radno vreme znači i niže plate\nVlasti danskog grada Odšereda uvele su četvorodnevnu radnu nedelju za sve zaposlene u opštinskoj administraciji, u kojoj radi oko 300 ljudi, tako da će tamošnji službenici ubuduće i petak moći da koriste kao slobodan dan. Kao neradni dani u Srbiji su zasad na snazi najčešće subota i nedelja, odnosno radna nedelja standardno traje 40 sati, u proseku 176 sati rada mesečno. Iako ima onih koji u šaljivom maniru poručuju da bi u Srbiji bilo idealno da ponedeljak postane dan odmora od vikenda, utorak priprema za rad, sreda – radni dan, a četvrtak dan odmora od rada i petak priprema za predstojeći vikend, jedno je ipak sigurno\n17.10.2019 u 18:16\nŠta bi se dogodilo kada bi radnici prestali da rade\nSubotica – Veljko Mićunović ponovo režira u Subotici i ponovo se bavi aktuelnom socijalnom temom. Nakon što je pre dve sezone u Drami na mađarskom režirao izuzetno zapaženu predstavu „Kičma” o moralnim dilemama zaposlenika u redu za otkaz, sada u Drami na srpskom jeziku potpisuje režiju „Radničke hronike”. „Trudim se da komadi koje radim budu komadi koji me i intimno snažno inspirišu, koji su angažovani, društveno osvešćeni, a što ovaj komad svakako jeste”, kaže u razgovoru za „Politiku” reditelj Veljko Mićunović. Tekst je napisao Petar Mihajlović, dramatizaciju Slobodan Obradović, a iako je delo napisano 2010. godine, Mićunović kaže da je sada zanimljiv trenutak za ovaj komad jake socijalne teme. „Sve je smešteno u fabriku i među radnike koji tavore, ali zanimljivo je da komad


Šta znači dolazak fabrike čipova u Srbiju? - Arhiv vesti - vesti - srp\nŠta znači dolazak fabrike čipova u Srbiju?\nKada je Vlada Srbije najavila mogućnst ulaganja velikih softverskih kompanija iz SAD u našu zemlju, iz domaćih softverskih krugova čulo se upozorenje da bi takve investicije zapravo naštetile ovdašnjoj industriji koja je u povoju i ’otelo’ i ono malo kvalitetnih kadrova na domaćem tržištu.\nNajavu da investiciona kompanija Mubadala razmatra mogućnost da gradi fabriku čipova u Srbiji domaći IT-sektor pozdravlja, naglašavajući da je reč o hardverskoj industriji i da neće doći do ’otimanja’ kadrova.\n"Dolazak takve kompanije sigurno bi mnogo značio za Srbiju, između ostalog i jer bi nas stavio na globalnu mapu zemalja koje su u stanju da se bave visokotehnološkim industrijama", kaže za Dnevnik direktor ’Vojvođanskog IT klastera’ Milan Šolaja.\nProblem manjka stručnjaka koji se javio kada su najavljene investicije iz SAD i sada se pominje kao moguća prepreka investicionom poduhvatu Mubadale.\nU slučaju potencijalnih investitora u softversku industriju, domaći IT-sektor je ukazao na to da na srpskom tržištu rada već sada nema dovoljno kadrova koji mogu zadovoljiti potrebe ovdašnjih kompanija te da one moraju da ih regrutuju već na fakultetima pa bi dolazak velikih igrača iz SAD preoteo te stručnjake a te kompanije bi profit odnele iz zemlje. Kada je reč o Mubadali, pominje se potreba za više od hiljadu visokoobrazovanih kadrova iz oblasti hardvera.\n"Mi imamo nešto stručnjaka u toj oblasti, ali verovatno ne dovoljno. Doduše, nisam ni siguran da Arapima treba baš toliko srpskih stručnjaka za dizajn čipova, moguće je da bi veći fokus bio na zapošljavanju nešto manje visokoprofilisanog kadra, što svakako uopšte nije loše", kaže Šolaja.\nIz Vlade je prethodnih dana saopšteno da je Mubadala trenutno u predinvesticionom procesu, koji podrazumeva prikupljanje velikog broja informacija, imajući u vidu da je reč o tehnološki izuzetno zahtevnom projektu te da su kompaniji već ponuđene neke lokacije za fabriku.\nPo rečima još uvek aktuelnog ministra finansija Mlađana Dinkića, prva faza ovog projekta bila bi izgradnja centra za istraživanje i razvoj, što je investicija vredna nekoliko stotina miliona dolara, iako upošljava svega 50 ljudi, „ali vrhunskih naučnika s doktoratima, ljudi koji ne mogu tek tako lako da se nađu“.\nIz svega toga može se videti da je gradnja fabrike čipova na izuzetno ’dugačkom štapu’. Naravno, u takve investicije se ne ulazi brzopleto i potrebno je vremena da se sprovedu, ali bi bilo dobro da se sve ne završi kako se, izgleda, završilo s pomenutim investicijama iz SAD, o kojima nakon majskih najava više ništa nismo čuli, navodi novosadski Dnevnik.\nMubadalu je osnovala vlada Abu Dabija sa zadatkom da ekonomiju tog emirata obogati novim proizvodima, preciznije – da smanji zavisnost njihove privrede od proizvodnje nafte, razvijajući nove industrije. Kako navode mediji, nafta trenutno čini više od polovine bruto domaćeg proizvoda Abu Dabija, a cilj je da se svede na otprilike trećinu.


Kup BiH /Sarajevo dočekuje Bratstvo, Plavi gostuju u Čitluku / Radio Sarajevo\n21. 09. 2016. u 10:42:00 Radiosarajevo.ba\nŠesnaestina finala najmasovnijeg fudbalskog takmičenja u BiH Kupa BiH počinje danas zanimljivim susretima koji su na programu od 16 sati.\nU ovoj fazi takmičenja nijedna ekipa, koja učestvuje u ovogodišnjem izdanju Kupa BiH, nema pravo na kiks, budući da je pred svakom ekipom samo jedna utakmica, nakon koje pobjednik prolazi u dalju fazu takmičenja.\nKao i svake godine, Kup BiH ponudi mnogo zanimljivih duela, posebno kada je riječ o okršajima ekipa iz Premijer lige BiH i onih ekipa koje ove sezone imaju ambicije da se plasiraju u premijerligaško društvo. Tako će biti i danas, kada će na koševskom stadionu FK Sarajevo odmjeriti snage s ekipom Bratstva iz Gračanice, koja se nalazi u samom vrhu tabele Prve fudbalske lige FBiH.\nZanimljivo će biti i u Gabeli gdje ekipa Radnika iz Bijeljine, branilac trofeja, gostuje kod domaćeg GOŠK-a. Iako je bijeljinska ekipa u ovoj utakmici favorit, dosta teško će izboriti plasman u naredni krug takmičenja protiv ekipe iz Gabele, koja igra dobru igru na domaćem terenu.\nŽeljezničar je apsolutni favorit u Čitluku protiv ekipe Brotnja, dok će ekipa Mladosti Doboj Kakanj imati zadatak da savlada prijedorski Rudar.\nJoš jedna od utakmica koja će privući pažnju ljubitelja fudbala u BiH jeste i ona između Zrinjskog i banjalučkog Borca gdje će, sigurni smo, biti mnogo zanimljivih trenutaka. Čelik iz Zenice, nakon niza loših rezultata u premijerligaškom takmičenju pokušat će u Kupu BiH, na domaćem terenu, popraviti ovosezonski dojam protiv sarajevskog prvoligaša, ekipe Bosna Sema. Derbi prvoligaških ekipa očekuje nas u Goraždu, gdje će istoimena ekipa dočekati gradačačku Zvijezdu.\nSve u svemu, zanimljiv dan na fudbalskim terenima u BiH je pred nama, te će svakako biti zanimljivo pratiti sve utakmice, koje se igraju prema sljedećem rasporedu.\nBrotnjo Čitluk – Željezničar\nČelik Zenica – Bosna Sema\nRadnički Lukavac – Drina Zvornik\nGoražde – Zvijezda Gradačac\nGOŠK Gabela – Radnik Bijeljina\nHNK Orašje – Karanovac\nKakanj – Novi Grad\nKozara – Olimpic Sarajevo\nKrupa – Travnik\nMetalleghe BSI Jajce – Velež Mostar\nMladost DK – Rudar Prijedor\nPodrinje Janja – Sloboda\nŠiroki Brijeg – Čapljina\nSarajevo – Bratstvo Gračanica\nTagovi: FK Željezničar FK Sarajevo Kup BiH\nKvalifikacije / Poraz od Srbije za kraj kvalifikacija\nDirektor Rome/ Walter Sabatini: Džeko nije simulator


I 'Komšije s Dorćola' demantuju predsednika Vučića: Niko nije tukao radnike\nBeta 2. maja 2020. 23:40\nUdruženje „Komšije s Dorćola“ ocenilo je večeras kao neistinite tvrdnje predsednika Srbije Aleksandra Vučića koji je danas tokom posete jedinici Vojske na pitanje novinara rekao da su gradjani tokom zabrane kretanja „napali i prebili“ radnike koji izvode radove u beogradskoj četvrti Dorćol.\nStanovnici tog kraja su 28. aprila, uprkos policijskom času, protestovali zbog preuredjenja svojih malih, ranije mirnih ulica, radi pripreme za budući stalni prolazak trolejbusa GSP.\nTi sporni gradjevinski radovi protiv kojih oni mesecima protestuju, sada se obavljaju noću, tokom policijskog časa, kada je gradjanima zabranjen izlazak napolje.\nUdruženje gradjana „Komšije s Dorćola“ demantuje Vučićevu tvrdnju o napadu na radnike i pita ga koji je radnik „napadnut i prebijen“, kao i da li on ima neki dokaz za tu svoju tvrdnju pošto je policija sve vreme tokom protesta snimala gradjane.\n„Pravi razlog za izlazak gradjana Dorćola na ulice 28. aprila, nakon početka policijskog časa, predsednik možda treba da traži kod zamenika gradonačelnika, gradskog urbaniste ili možda Mihajla Mišića, direktora Direkcije za gradjevinsko zemljište i izgradnju grada, po čijim su se instrukcijama radovi odvijali“, rečeno je u saopštenju.\nStanovnici Dorćola su u saopštenju pitali i da li je cilj Vučićeve izjave „zastrašivanje građana da ne bi izlazili na ulicu da protestuju“.\nMarko Bastać, predsednik Opštine Stari Grad gde je naselje Dorćol, izjavio je u subotu da nisu tačne tvrdnje Vučića da su „predstavnici te opštine i gradjani napadali i tukli radnike“ i ocenio da takvim izjavama „Vučić nastavlja da obmanjuje javnost“.\n„Vučić pokušava da amnestira one koji zloupotrebljavaju policijski čas, rade do pola dva posle ponoći i ne daju deci da spavaju, ignorišući zahteve gradjana i kršeći sve propise. Ovom izjavom, Vučić je dokazao da on zapravo stoji iza ‘kompletnih idiota’ koji pod okriljem noći ruše Stari grad i Beograd, a da gradjane ništa ne pitaju“, rekao je Bastać.\nBastać je naveo da će i ubuduće pružati otpor gde god „vladajuća stranka pokuša da na taj način menja izgled našeg grada“, i dodao da predstavnike Opštine Stari Grad „ovakve lažne optužbe neće ni uplašiti ni sprečiti“.\n„A radnike nikada nismo i nikada nećemo tući“, kazao je Bastać.\nDodao je da je sporne radove na Dorćolu posle protesta obustavila Direkcija za gradjevinsko zemljište i izgradnju grada Beograda, „svesna da je zloupotrebila policijski čas i da zajedno sa investitorom nije obezbedila zaštitnu opremu za radnike“.\nPošto je podsetio da su protest gradjana snimali i policajci, Bastać je naveo da su, medjutim, „izvori predsednika Republike Srbije tabloidi koji su u jednoj godini na naslovnim stranama objavili više lažnih vesti nego što godina ima dana“.\nOn je podsetio da je „istorija takvih njihovih kampanja prethodila ubistvima Slavka Ćuruvije, Zorana Djindjića i Olivera Ivanovića“, a da sada „šta narod misli o politici podela i progona svakog ko drugačije misli, možete da čujete svake večeri u 20.05. Ta buka nas obavezuje“, kazao je Bastać, piše u saopštenju.


Izvor: B92, Beta, Tanjug subota, 14.04.2018. | 11:41 -> 21:02\nJutro posle napada obeležila su saopštenja podrške, ali i žestoke osude napada koje je izvela koalicija na èelu sa SAD.\nMeðu prvima reagovala je Rusija, koju zapadne sile osuðuju zbog podrðke sirisjkom predsedniku Bašaru ala Asadu.\nNajpre je ambasador Rusije u SAD Anatolij Antonov rekao da su za napad na Siriju odgovorne SAD, Velika Britanija i Francuska i obeæao je da to neće ostati bez posledica.\nPotom je ruski predsednik Vladimir Putin snažno osudio napad na Siriju.\nOn je upozorio da sadašnja eskalacija situacije oko Sirije ima razoran uticaj na celokupan sistem meðunarodnih odnosa.\n"Istorija æe sve staviti na odgovarajuæe mesto, a veæ je stavila posle teške odgovornosti Vašingtona za krvave kaznene mere protiv Jugoslavije, Iraka i Libije", rekao je Putin, saopštio je Kremlj, prenosi Tass.\nSAD i njihovi saveznici su izveli vojni udar na Siriju taèno u trenutku kada je ta zemlja dobila šansu za mirnu buduænost, navela je portparolka ruskog ministarstva spoljnih poslova Marija Zaharova na Fejsbuk nalogu.\n"Oni koji stoje iza napada polažu pravo na moralno voðstvo u svetu i deklarišu se kao jedinstveni i ekskluzivni. Potrebna je sasvim posebna jedinstvenost da se napadne sirijska prestonica u trenutku kada je Sirija dobila najzad šansu za mir", navela je ona, prenosi Tass.\n"Bela kuæa kaže da se njena uverenost u hemijski napad Damaska zasniva na medijima, izveštajima o simptomima, snimcima i fotografijama kao i na kredibilnim informacijama. Nakon tog saopštenja, amerièki i drugi zapadni mediji treba da budu svesni svoje odgovornosti za ono što se dogodilo", navela je Zaharova.\nKina se snažno usprotivila upotrebi sile u meðunarodnim odnosima i ocenila da bilo kakva vojna akcija mimo Savet bezbednosti UN predstavlja kršenje principa i osnovnih normi meðunarodnog prava.\nMinistarstvo spoljnih poslova Kine saopštilo je da je politièko rešenje jedini naèin da se okonèa sirijska kriza i pozvalo na punu, pravednu i objektivnu istragu o navodnom napadu hemijskim oružjem u Siriji.\nHua Èunjing, portparolka Ministarstva, rekla je na konferenciji za novinare da se Kina snažno protivi upotrebi sile u meðunarodnim odnosima i da bilo kakva vojna akcija koja zaobilazi Savet bezbednosti UN predstavlja kršenje principa i osnovnih normi meðunarodnog prava.\nMinistarstvo spoljnih poslova Irana osudilo je napade na Siriju koji su protekle noæi izvedeni na èelu sa SAD, upozorivši da æe Vašington i njegovi saveznici snositi odgovornost za posledice u regionu i šire, javljaju iranski državni mediji.\n"Bez sumnje, SAD i njihovi saveznici, koji su preduzeli vojnu akciju protiv Sirije uprkos odsustvu bilo kakvog dokaza snosiæe odgovornost za regionalne i transregionalne posledice ovog riziènog poduhvata", navodi se u saopštenju, prenosi Rojters.\nIranski predsednik Hasan Rohani upozorio je danas da æe vojni udar na Siriju, koji su predvodile SAD, dovesti do destrukcije na Bliskom istoku, javila je poluzvanièna iranska novinska agencija Tasnim.\n"Takvi napadi neæe imati drugog rezultata osim dodatne destrukcije...Amerikanci žele da opravdaju svoje prisustvo u regionu takvim napadima", citira ta agencija reèi Rohanija.\nVrhovni iranski lider ajatolah Ali Hamnei oštro je danas osudio vazdušne udare na Siriju i amerièkog predsednika Donalda Trampa, francuskog predsednika Emanuela Makrona i britansku premijerku Tereze Mej nazvao "kriminalcima"."Napad na Siriju je zloèin", izjavio je Hamnei na sastanku sa politièkim i vojnim liderima u Iranu, navodi se na sajtu Telegram.\nZvaniènik u Iranskoj Revolucionarnoj gardi rekao je da æe posledice napada na Siriju, koje su predvodile SAD, iæi na raèun Vašingtona.\n"EU æe biti sa svojim saveznicima na strani pravde"\nKipar se distancirao od vazdušnih napada Britanije na sirijske ciljeve, saopštivši da nije unapred bio obavešten o akciji izvedenoj iz britanske vazduhoplovne baze na tom mediteranskom ostrvu, niti je bio umešan u napad.\nÈetiri mlazna aviona "tornado" britanskih vazduhoplovnih snaga iz baze Akrotiri na Kipru ispalila su protekle noæi rakete u pravcu vojnog objekta u blizini Homsa, gde je utvrðeno da Sirija èuva hemikalije, saopštilo je prethodno britansko Ministarstvo odbrane.\n"Kipar ni na koji naèin nije uèestvovao u ovoj operaciji i u ovoj zemlji postoje uslove za potpunu bezbednost", saopštio je portparol kiparske vlade Prodromos Prodromu, prenosi Rojters.\nProdromu je naveo da kiparske vlasti prate situaciju od samog poèetka.\nPrema njegovim reèima, u napadu nije korišæen ni vazdušni prostor Kipra niti oblast informacije o letovima - što je ogroman deo vazdušnog prostora istoènog Mediterana.\n"Nadamo se da æe ubuduæe biti moguæe izbeæi vojne operacije u Siriji i da æe se izvori opasnosti u toj susednoj zemlji rešavati na miran naèin i putem dijaloga", zakljuèio je Prodromu.\nPredsednik Evropskog saveta Donald Tusk poruèio je, nekoliko sati nakon što su SAD, Britanija i Francuska izvele vazdušne udare na postrojenja sirijske vlade, da æe "Evropska unija biti sa svojim saveznicima na strani pravde".\n"Udari SAD, Francuske i Britanije jasno pokazuju da sirijski režim, zajedno sa Rusijom i Iranom, ne može da nastavi ovu ljudsku tragediju, barem ne bez ikakve cene", napisao je Tusk na svom zvaniènom nalogu na Tviteru.\nGeneralni sekretar NATO Jens Stoltenberg podržao je vojnu akciju SAD, Velike Britanije i Francuske protiv sirijskog režima, ocenivši da æe ona smanjiti sposobnost za dalje napade hemijskim oružjem na sirijski narod.\n“Podržavam akcije Sjedinjenih Država, Velike Britanije i Francuske protiv postrojenja i hemijskog oružja sirijskog režima. To æe smanjiti sposobnost režima da dodatno napadne sirijski narod hemijskim oružjem”, izjavio je Stoltenberg.\nNATO je, podsetio je on, dosledno osuðivao Siriju koja je nastavila da koristi hemijsko oružje i tako grubo kršiti meðunarodne norme i sporazume.\nKorišæenje hemijskog oružja neprihvatljivo je, a odgovorne osobe moraju snositi odgovornost, navodi se u izjavi generalnog sekretara Alijanse.\nPrema njegovim reèima, NATO upotrebu hemijskog oružja smatra pretnjom meðunarodnom miru i bezbednosti i smatra da je neophodno poštovati Konvenciju hemijskog oružja.\n"To zahteva zajednièki i delotvoran odgovor meðunarodne zajednice", stoji u izjavi Stoltenberga.\nNemaèka kancelarka Angela Merkel je podržala vazdušne udare SAD, Francuske i Velike Britanije na Siriju kao "neophodnu i adekvatnu" akciju, kako bi se Sirija upozorila da ne koristi ponovo hemijsko naoružanje.\n"Mi podržavamo èinjenicu da su naši amerièki, britanski i francuski saveznici na taj naèin preuzeli odgovornost kao stalne èlanice Saveta bezbednosti UN", rekla je Merkel, prenosi Rojters.\nOna je ranije ove nedelje rekla da Nemaèka neæe uèestvovati u vojnoj akciji protiv Sirije.\nTurska je ocenila da su zapadni udari protiv sirijskog režima "primeren odgovor" na hemijski napad koji je navodno izveden pre nedelju dana u Dumi.\n"Pozdravljamo ovu operaciju koja je èin savesti celog èoveèanstva pred napadima u Dumi za koji sve govori da su delo sirijskog režima", saopštilo je tursko Ministarstvo spoljnih poslova.\nTurska je bila unapred obaveštena o napadima SAD, Britanije i Francuske koji su protekle noæi izvedeni protiv Sirije, izjavio je portparol vladajuæe turske Partije pravde i razvoja (AKP) Mahir Unal za televiziju CNN Turk.\nTurski predsednik Redžep Tajip Erdogan pozdravio je vazdušne napade SAD, Britanije i Francuske na Siriju i poruèio da je ta operacija poruka sirijskom predsedniku Bašaru al Asadu da "njegovi masakri" neæe ostati bez odgovora.\n"Današnjom zajednièkom operacijom SAD, Britanije i Francuske, sirijski režim primio je poruku da njegovi masakri neæe ostati bez odgovora. Nevin narod Sirije trebalo je braniti mnogo ranije", rekao je Erdogan obraæajuæi se pristalicama svoje Partije pravo i razvoj na sastanku u Istanbulu, prenosi Rojters.\nPremijeri Španije i Italije, Marijano Rahoj i Paolo Djentiloni, oglasili su se povodom napada na Siriju.\n"Ono što se dogodilo u Siriji proteklih dana prevazilazi konstantno kršenje prekida vatre. Odgovor na ta zverstva je legitiman i proporcionalan", rekao je Rahoj.\nNjegov italijanski kolega nazvao je napad SAD, Francuske i Britanije na Siriju "ogranièenom akcijom", koja je imala za cilj da pogodi kapacitete za proizvodnju i širenje hemijskog oružja, preneo je AP.\n"To ne može i ne treba da bude poèetak eskalacije", rekao je Djentiloni.\nSjedinjene Amerièke Države, Velika Britanija i Francuska noæas su izvele vazdušne udare na Siriju kao odgovor na navodni napad hemijskim oružjem u Siriji.\nIzrael je saopštio da je zajednièki udar SAD, Velike Britanije i Francuske na Siriju bio "prikladan" odgovor na navodni hemijski napad i upozorio da akcije Damaska dovode tu zemlju u opasnost od novih udara, ukljuèujuæi i one protiv rukovodstva.\n"Prošle godine je predsednik (SAD Donald) Tramp jasno stavio do znanja da upotreba hemijskog oružja prelazi crvenu liniju. Prošle noæi, predvoðene Amerikancima, SAD, Francuska i Velika Britanija su postupile dogovarajuæe", navedeno je u saopštenju neimenovanog zvaniènika u Jerusalimu, preneli su izraelski mediji.\n"Sirija nastavlja da izvodi ubilaèke akcije i da bude baza za te i druge akcije, ukjuèujuæi one od strane Irana, koje dovode njenu teritoriju, snage i rukovodstvo u opasnost", dodaje se u kratkom saopšenju.\nNapad se dogodio za vreme jevrejskog dana odmora, šabata u Izraelu, kada se izraelski premijer Benjamin Netanjahu uzdržava od davanja zvaniènih saopštenja.\n"Pre godinu dana sam jasno rekao da Izrael u potpunosti podržava odluku predsednika Trampa da se usprotivi upotrebi i širenju hemijskog oružja. Odluènost predsednika Trampa i podrška Izraela ostali su nepromenjeni", rekao je Netanjahu.\nOn je takodje ocenio da spremnost sirijskog predsednika Bašara Asada da dozvoli da moæ Irana u Siriji raste dovodi tu zemlju u opasnost, preneli su izraelski mediji.\nZvanièna Tirana podržala je vazdušne napade SAD, Velike Britanije i Francuske u Siriji prošle noæi, zbog navodnog korisæenja hemijskog oružja.\n"Mi smo na strani naših saveznika i podržavamo odluku predsednika Trampa da se zaštite životi ljudi, ljudska prava i sve radnje koje, ne samo što kažnjavaju varvarske postupke, veæ stvaraju sigurnost i stabilnost širom sveta”, izjavio predsednik Albanije Iljir Meta, preneli su mediji u Tirani.\nMinistarstvo spoljnih poslova Egipta saopštilo je da su duboko zabrinuti zbog vojne eskalacije u Siriji.\nMSP nije konkretno spomenulo raketne napade koje su sprovele SAD, Britanija i Francuska, navodi Rojters.\nEgipat je zahtevao temeljnu i transparentnu medjunarodnu istragu o navodnom hemijskom oružju na sirijskoj teritoriji.\n"Arapska Republika Egipat izražava solidarnost sa bratskim narodom Sirije u svom cilju da žive u miru i stabilnosti", saopštilo je Ministarstvo, prenosi Rojters.\nEgipat poziva na mirno rešenje krize u Siriji i nastavak napora da se humanitarna pomoæ dostavi onima kojima je ona neophodna.\nKanadski premijer Džastin Trudo podržao je vojnu intervenciju predvoðenu SAD u Siriji.\nTrudo je rekao da Kanada podržava "neophodan odgovor" svojih prijatelja i da najsnažnije osuðuje upotrebu hemijskog oružja u Siriji.\nOn je to rekao u Limi, glavnom gradu Perua, na samitu predstavnika amerièkih država.\nTrudo je rekao da æe Kanada uèestvovati, zajedno sa drugima, u istrazi upotrebe hemijskog oružja protiv sirijskih civila i da "odgovorni za to moraju biti privedeni pravdi".\nBugarska, koja trenutno predsedava Evropskom unijom, saopštila je da su napadi SAD, Francuske i Velike Britanije na Siriju odgovori na ratne zloèine.\n"Bugarska se oduvek držala stava da ništa ne pravda ubistvo nevinih ljudi, ukljuèujuæi dece, da je korišæenje hemijskog oružja ratni zloèin, a da je napad na mete u Siriji bio odgovor na ratni zloèin", saopštila je bugarska vlada, prenosi AP.\nGrèko Ministarstvo spoljnih poslova nada se okonèanju rata i povratku miliona izbeglica u svoje domovine.\n"Grèka osuðuje korišæenje hemijskog oružja i podržava napore da se ona unište... u isto vreme, meðunarodna zajednica trebalo bi da stremi ka politièkom i održivom rešenju u Siriji, koje æe okonèati rat i dozvoliti povratak izbeglica", saopšteno je iz Ministarstva.\nGeneralni sekretar Arapske lige Ahmed Abul-Geit izrazio je danas žaljenje i zabrinutost zbog situacije u Siriji posle amerièkih, britanskih i francuskih napada na tu zemlju.\nAbul-Geit je rekao da su sve strane ukljuèene u krizu, a pre svega sirijska vlada, odgovorne za pogoršanje situacije i dodao da zabranjena upotreba hemijskog oružja protiv civila "ne treba da bude prihvaæena ni tolerisana".\nPrema njegovim reèima, nephodno je održivo politièko rešenje za sirijsku krizu.\nAbul-Geit je izjavu dao u Damamu, u Saudijskoj Arabiji, gde se sutra održava samit Arapske lige.\n"Zemlje èlanice UN da pokažu uzdržanost"\nGeneralni sekretar UN Antonio Gutereš saopštio je danas da pomno pravi izveštaje u vezi sa vazdušnim napadima na Siriju koje su protekle noæi izvele SAD, Francuska i Britanija, istakavši da su zemlje dužne da deluju u okviru smernica Povelje UN i "meðunarodnog prava generalno".\n"Bilo kakva upotreba hemijskog oružja je gnusna. Patnje koje upotreba takvog oružja izaziva su straviène", upozorio je Gutereš, pozvavši države èlanice UN da pokažu uzdržanost i izbegnu bilo kakve postupke koji bi mogli da dovedu do eskalacije situacije, prenosi AP.\nPredsednik Srbije Aleksandar Vuèiæ rekao je da o situaciji u Siriji "nije lako reæi sve jednom reèenicom".\nOn je za RTS rekao da smo mi "brojèano mala zemlja u igri velikih sila i ne treba da se mešamo".\nGovoreæi o noæas izvedenom napadu na Siriju koji su izvele SAD, Velika Britanija i Francuska, Vuèiæ je rekao da je isplivalo nekoliko stvari.Opširnije - OVDE\nKosovski ministar spoljnih poslova Bedžet Pacoli izjavio je danas da prištinske vlasti podržavaju "saveznièku intervenciju u Siriji protiv režima predsednika Bašela el Asada".\n"Kosovo snažno podržava i saglasani smo sa akcijama koje su preduzeli strateški saveznici Kosova - Sjedinjenih Amerièkih Država, Ujedinjenog Kraljevstva i Francuske u Siriji. Upotreba hemijskog oružja je neprihvatljiva. Nadležni bi trebalo da budu odgovorni da se ovaj dogaðaj ne ponovi ", rekao je Pacoli, preneo je portal Telegrafi.\nKosovski premijer Ramuš Hardinaj poruèio je da Priština podržava akciju SAD, Britanije i Francuske na zaustavljanju režima Bašara el Asada.\n"Kosovo podržava intervenciju evroatlantskih saveznika u zaustavljanju Asadovog režima u Siriji”, napisao je Haradinaj na svom Fejsbuk profilu.\n"Napad hemijskim oružjem na nedužne civile je neopravdan, a pokušaj demokratskih zemalja da uspostave mir u ovoj zemlji je bio neophodan”, naveo je Haradinaj.\nTramp bi da održai govor u Kongresu, ne dozvoljavaju mu


Prizor iz Skoplja, dan posle održanog referenduma o promeni imena države\nEvropska unija (EU) je nejasna kako pristupa rezultatu referenduma koji je u nedelju održan u Makedoniji. Nakon jučerašnjeg istorijskog izjašnjavanja i investicije koje su briselske institucije uložile u celokupan proces, EU je uspela da tek dan kasnije izađe sa saopštenjem u kojem poziva Skupštinu Makedonije da ispoštuje volju ubedljive većine koja je na referendumu glasala za promenu imena.\n"Ovo je istorijska prilika ne samo za pomirenje u regionu, već i za odlučno kretanje zemlje napred ka EU. Na političkim i institucionalnim akterima je sada da deluju u okviru ustavnih odgovornosti, izvan linija političkih partija", stoji u saopštenju koje su potpisali visoka predstavnica EU za spoljnu politiku i bezbednost Frederica Mogherini i evropski komesar nadležan za pitanja proširenja Johannes Hahn.\nOno što je veoma očigledno jeste da ovdašnji zvaničnici ističu da je referendum bio konsultativan – karakteristika koja ni u jednom trenutku nije istaknuta sve do nedelje uveče, odnosno do zatvaranja birališta kada je bilo jasno da je izlaznost veoma niska.\nNaime, EU je mnogo uložila u ovaj proces. Kako se referendum približavao, tako su bili učestaliji susreti najviših evropskih političkih aktera sa premijerom Zoranom Zaevom. Poslate su razne poruke u svim formatima građanima da iskoriste demokratsko pravo. Čak je neposredno pred referendum u Briselu organizovan proces nazvan "pojašnjavanje screeninga" nepoznat do sada u procesu proširenja kada i dalje nema konačne odluke o početku pristupnih pregovora.\nSve je urađeno kako bi se pokazalo građanima koliko je važno da prespanski sporazum bude pravosnažan kako bi se uklonila višegodišnja blokada na makedonskom putu prema Briselu i da je referendumsko "da" način kako da se sve to postigne.\nMeđutim, dan posle referenduma, niko u briselskim institucijama ne odgovora na direktno pitanje – da li je jučerašnji proces izjašnjavanja građana validan za EU.\nNa svako pitanje te prirode ovdašnji zvaničnici se pozivaju na ustavne procedure i na ulogu makedonskog Sobranja u konačnom odlučivanju. Takođe se pozivaju na ubedljiva većina (u maloj izlasnosti) koja je rekla "da" promeni imena.\nPortparol Evropske komisije Margaritis Schinas je kazao da je "referendum proizveo rezultate" i da će se ustavni proces nastaviti u Skupštini.\nSa druge strane, poznavaoci prilika na Balkanu smatraju da je rezultat referenduma proizveo novi stepen nejasnoće.\nToby Vogel iz Centra za Studije Evropskih Politika (CEPS) da je mišljenja da je veoma teško tumačiti jučerašnji ishod jer ostaje nejasna pretpostavka da li su svi Makedonci koji nisu izašli na birališta, u stvari, protiv sporazuma o imenu.\nVogel smatra da ipak postoji pristojna šansa da se dogovor ratifikuje u makedonskoj Skupštini. Ovo uverenje on oslanja na činjenicu da mnogi poslanici VMRO-a žele da izbegnu prevremene izbore koji bi mogli vratiti ovu partiju na vlast.\n"Pritom, sa demokratskog gledišta, parlament koji odbija popularno glasanje je problematičan, čak iako je to savršeno legalno i legitimno", ocenjuje Toby Vogel.\nNovinar i politički analista Tim Judah smatra da je da su sada dve opcije na raspolaganju: da se ovaj sporazum "nekako progura" u Skupštini pa bi opozicija zauvek bila protiv istog ili treba ići na prevremene izbore koji bi mogli imati dalekosežne posledice čak izvan makedonskih granica.\nJudah je mišljenja da je pokret koji je bojkotovao referendum u Makedoniji pomogao nacionalistima u Grčkoj. On upozorava da će se mogući prevremeni izbori u Makedoniji podudariti sa evropskom izbornom kampanjom, uključujući moguću predizbornu kampanju Grčkoj.\n"Ako pobedi opozicija u Grčkoj, onda je sporazum (iz Prespe) mrtav", upozorava Tim Judah.


Kako da prepoznaš lidere u svom timu?\nHR • 11. jan. 2022\nDa li se lideri rađaju ili stvaraju? Suprotno popularnom mišljenju da su liderske osobine nešto sa čime se prosto rodiš, lider se stvara. Svaka osoba, ili u našem slučaju – zaposleni, ima određene liderske osobine. Kako da ih prepoznaš u svom timu?\nNije svaki zaposleni isti, kao ni njihove sposobnosti. Neretko se dešava da zaposleni nisu ni svesni da imaju osobine koje im garantuju uspeh na liderskim pozicijama, prosto jer nikada sebe nisu videli u takvoj ulozi. I tu dolazimo do najbitnije uloge HR-a u kompaniji – razvoj zaposlenih i njihovih potencijala.\nPsyConsulting je SHL partner koji pomaže HR-ovima da postave procene selekcije novih zaposlenih, ali i kako da pristupe razvoju zaposlenih. SHL je pre 40 godina razvio metodologiju koja se zasniva na psihologiji individualnih razlika i psihometriji. Cilj je bio konstruisati poslovno relevantne psihološke testove koji su specifično razvijeni da bi se procenile kompetencije zaposlenih, na osnovu kojih može da se predvidi njihov učinak i dalji razvoj u timu. Velika prednost metodologije je što je napravljena od strane psihologa za upotrebu HR-a i biznisa sa ciljem jednostavnijeg i boljeg razumevanja ljudi i njihovih sposobnosti u savremenom poslovnom okruženju.\nU Srbiji sarađuju sa različitim industrijima, i često sa IT firmama, kako bi pomogli njihovim HR-ovima, poput tebe, da prepoznaju ko je od zaposlenih spreman da pređe na višu poziciju i kako da utiču na njihov razvoj potencijala kako bi bili što efikasniji u svojoj poslovnoj ulozi.\nZajedno sa njima smo spremili za tebe tekst koji će ti pomoći da uvidiš šta treba da gledaš kada procenjuješ ko je u timu spreman da pređe na sledeću poziciju i da preuzme više odgovornosti u firmi.\nŠta sve čini jednog lidera?\nSvaki lider je drugačiji i ima drugačije liderske stilove. U idealnom svetu, lider treba da ispunjava četiri liderske funkcije, a to su:\nSposobnost razvijanja vizije\nDeljenje ciljeva sa timom\nSticanje poverenja tima\nPostizanje uspeha i rezultata\nDa bi uspešno vršili sve četiri funkcije, neophodno je da imaju menadžerske (transakcione) i liderske (transformacione) kompetencije.\nMenadžerske (transakcione) kompetencije osiguravaju da sistemi efikasno funkcionišu i da se određeni ciljevi postižu.\nLiderske (transformacione) kompetencije osiguravaju da se kreiraju novi sistemi i da se utiče na promene načina razmišljanja i inspirisanje ljudi u kompaniji da postižu i više od postavljenih očekivanja.\nKako to izgleda za svaku funkciju?\n1. Sposobnost razvijanja vizije\nDa bi uspešno vodili dalji razvoj kompanije, lideri moraju analitički da sagledaju trenutnu situaciju i osmisle nove ideje koje će im pomoći u kreiranju nove strategije za razvoj.\nMenadžerske kompetencije: analiza i tumačenje podataka\nLiderske kompetencije: stvaranje novih ideja i koncepata\n2. Deljenje ciljeva sa timom\nLider nije lider ako nema tim iza sebe koji ne veruje u ciljeve koje treba zajedno da postignu. Zato je neophodno da lider ume uspešno da iskomunicira ciljeve svom timu, ali i da može da se prilagodi promenama koje dolaze sa uspostavljanjem nove strategije – što pokazuje ostatku tima da je promena zaista moguća.\nMenadžerske kompetencije: prilagođavanje i snalažljivost\nLiderske kompetencije: interakcija sa timom i prezentovanje\n3. Sticanje poverenja tima\nDa bi stekli podršku tima, lideri bi trebalo prvo da pruže podršku timu, ali i da ih motivišu da primene neophodne korake koje će ih dovesti do promena.\nMenadžerske kompetencije: podrška i saradnja\nLiderske kompetencije: vođenje ljudi i odlučivanje\n4. Postizanje uspeha\nDa bi došli do opipljivih rezultata, lideri moraju da imaju sposobnosti koje će ih dovesti do uspeha kao što su efikasnost u poslu i pronicljivost.\nMenadžerske kompetencije: planiranje, organizacija i izvršenje zadataka\nLiderske kompetencije: preduzimljivost, komercijalno razmišljanje i postizanje ciljeva\nU zavisnosti od toga koje kompetencije predstavljaju snagu lidera, u toj meri će se snaga liderske funkcije istaći i reflektovati u određeni liderski stil.\nKako napraviti procenu ovih kompetencija?\nPre nego što uopšte počneš sa procenom liderskih kompetencija ljudi u svom timu, neophodno je da odrediš koji su trenutni izazovi sa kojim se tvoja kompanija susreće i kakvi vam ljudi trebaju.\nSvaki tim je drugačiji i bez jasnog cilja šta želiš da postigneš ovom procenom, nijedan test ti neće puno značiti.\nDa li želiš da postigneš bolju organizaciju timova?\nDa li želiš da pomogneš razvoju trenutnih zaposlenih, kako bi došli na više pozicije?\nDa li želiš da saznaš koji su liderski stilovi vaših trenutnih Team Lead-ova?\nKoje sposobnosti su vam ključne za dalji razvoj kompanije?\nOvo su samo neka pitanja koja PsyConsulting postavlja svojim saradnicima pre nego što krenu sa procenom njihovih zaposlenih.\nPošto u ovom tekstu obrađujemo temu prepoznavanja liderskih potencijala u timu – koristićemo praktičan primer jednog od projekata na kojem su imali prilike da rade.\nZajedno sa HR-om kompanije i njihovim Senior Team Lead-om su procenili trenutne izazove sa kojima se kompanija susreće i definisali su kompetencije u skladu sa pozicijama kako bi dobili uvid u liderski potencijal svakog pojedinca.\nZa ove potrebe učesnici su popunili Occupational Personality Questionnaire (OPQ32), upitnik koji je namenjen za procenu preferiranih stilova ponašanja u poslovnom okruženju.\nBaza podataka sa odgovorima je automatski mapirana na platformi (Talent Central Platform) sa kompetencijama i preferiranim liderskim stilovima svakog zaposlenog pojedinačno.\nZašto su koristili baš ovaj obrazac i procenu preferiranih stilova ponašanja sa ciljem razumevanja liderskog potencijala?\nZato što su preferencije ličnosti najbolji prediktori performansi liderstva (pored kognitivnih sposobnosti) i performansa u grupi (predviđanje performansi na nivou tima).\nProcenom liderskih potencijala (tj. faktora koji utiču na ponašanje koje lideri pokazuju) možeš da predvidiš buduće ponašanje i potencijal, tj. dalje mogućnosti za uspešan performans, kao i da identifikuješ zaposlene koji imaju izraženiji potencijal po kompetencijama nego što to trenutno pokazuju. Takvi zaposleni imaju potencijal za najbrži napredak u hijerarhijskoj liniji uz adekvatan razvoj.\nKao što smo napomenuli gore – u zavisnosti od toga u kojim se funkcijama više ili manje snalaze, svaki lider ima svoj liderski stil.\nTako možemo da za svaku lidersku funkciju izdvojimo četiri stila, u zavisnosti od toga u kojoj meri se određene sposobnosti ispoljavaju.\nKada su svi rezultati prikupljeni, radi se njihova analiza na grupnom i na individualnom nivou.\nTako možete da vidite gde se nalazite kao tim – koje kompetencije su vam jača strana, a na kojim kompetencijama treba da radite u narednom periodu.\nNa individualnom nivou možeš da uvidiš ko je od tvojih kolega spreman da preuzme više odgovornosti i kako da radite na njegovom razvoju da bi ispunio svoj potencijal u timu.\nPa, dalje zajedno birate kako ćete raditi na daljem razvoju tima sa ovim znanjem koje sada imate.\nDa li to znači da ćete prerasporediti ljude unutar tima, da li ćete uspostaviti mentorski program gde ćete spajati ljude sa različitim snagama kako bi učili jedni od drugih, da li ćete formirati nove radne grupe – na vama je.\nSamo uvek imaj na umu da, iako svako pokazuje određeni set sposobnosti – izlazak iz zone komfora je uvek izazovan, tako da treba da se odvija postepeno.\nRazvijanje novih kompetencija koje možda nisu prirodna tendencija zaposlenog, uvek mora da se odvija tako da on uvek može da se osloni na svoje prirodne snage.\nAko misliš da imaš lidere u svom timu, ali ne znaš kako da pristupiš razvoju njihovih sposobnosti na pravi način, PsyConsulting tim je tu da ti pomogne sa detaljnom procenom i pravim savetima za dalji razvoj.\nPsyConsulting je konsultantska kuća specijalizovana za Talent Assessments. Primenom teorija i znanja iz domena poslovne psihologije i psihometrije dodatno osnažuje i unapređuje HR procese.


Pojedinačno i ekipno Prvenstvo Srbije u plivanju: Bečejske plivačice najbolje u Srbiji\nBečejski Mozaik 01 april 2016\nZita Seke, članica PVK Bečej, je proglašena za najbolju plivačicu sa najvrednijim rezultatom po FINA bodovima na zimskom pojedinačnom i ekipnom kadetskom Prvenstvu Srbije održanom na novom zatvorenom bazenu od 25 metara od 18. do 19. marta u organizaciji Plivačkog saveza Srbije u saradnji sa gradom Pirotom, uz učešće 224 plivača i plivačica iz 34 kluba.\nOna je isplivala 200 m slobodnim stilom u vremenu 2:12.27, za šta joj je pripalo 587 FINA bodova. U konkurenciji 101 kadetkinje osvojila je četiri zlatne i jednu srebrnu medalju. Pored 200 m slobodno gde je bila najbolja od 54 takmičarke, mlada Bečejka je pobedila 49 svojih konkurentkinja i u disciplini 400 m kraul (4:42.58) – 571 bod. Zita je bila prva i na 200 m mešovito (2:27.82) – 560 bodova – u konkurenciji 54 plivačica, i u 100 m delfin (1:08.85) – 499 bodova – gde je bilo prijavljeno 46 takmičarki. Srebro i 513 bodova joj je pripalo u trci na 400 m mešovito (5:24.54) u konkurenciji 33 plivačice.\nU muškoj konkurenciji za najboljeg plivača sa najvrednijim rezultatom po FINA bodovima proglašen je Aleksa Rađenović iz PK Sombor. On je postigao dva nova nacionalna rekorda za dečake do 14 godina starosti: u disciplini 400 m mešovito u vremenu 4:41,70 i u disciplini 200 m leđno u vremenu 2:09,09.\nU ekipnom plasmanu PVK Bečej je zauzeo 16. mesto sa 2.730 bodova. Najbolja je ekipa PK Vojvodina iz Novog Sada sa 16.097 bodova, nakon njih je ekipa PK „11. april“ iz Beograda sa 15.606, a na trećem mestu je bila ekipa PK „Spartak“ iz Subotice sa 13.347 bodova.\nBečejska plivačica Nataša Kekić je dominirala u konkurenciji 233 takmičara iz 34 kluba od kojih su 92 bile devojčice godine rođenja 2005/2006.\nNataša Kekić je osvojila četiri zlatne medalje u konkurenciji pionirki, a za pobedu na 400 m slobodno u vremenu 4:58.15 u konkurenciji 21 takmičarke zaradila je 486 FINA bodova i proglašena je za najbolju plivačicu u Srbiji u svojoj kategoriji. Ona je pobedila u konkurenciji 45 takmičarki i na 200 m slobodno (2:22.75) i osvojila 467 bodova. Zlato je pripalo Nataši i u disciplini 100 m mešovito, gde je bilo prijavljeno 63 plivačice, u vremenu 1:18.36, za šta joj je pripalo 378 bodova i u disciplini 200 m mešovito gde je bila najbolja u konkurenciji 39 takmičarki u vremenu 2:41.99 uz pripadajućih 425 bodova.\nU muškoj konkurenciji najbolji je bio Ilija Lekić, član PK „Crnica” iz Paraćina, a u ekipnoj konkurenciji prvi je bio PK „11. april“ iz Beograda sa 11.298 osvojenih bodova, drugi je bio „Spartak“ iz Subotice sa 7.693, treći tim Novog Sada sa 7.247 bodova, dok je Bečej zauzeo15. poziciju sa 1.756 osvojenih bodova.\nSledeće takmičenje je u Kikindi na Kupu Banata 2. aprila.\nViše iz ove kategorije « Vojvođanska liga, Bačka zona: Remi komšija za iskorak lidera\tBM teleks od 15. novembra 2013. »